Milica Marković i optužbe |\nPozadina najvjerovatnije istrage koju provodi komisija Vijeća Evrope je još u decembru 2016. godine objavljeni diplomatski skandal u koji su, navodno upetljani pojedini članovi Vijeća Evrope, a među kojima je i Milica Marković.\nKonkretno radi se o optužbi da su između Azerbejdžanskih vlasti i “optuženih” sklopljeni privatni dogovori o odgovarajućem izvještavanju u korist Azerbejdžana. Radi se o vodenim resusima koji su predmet konflikta sa Armenijom. Za tu uslugu su “evropski poslanici”, koji su bili zaduženi za pripremu izvještaja na osnovu kojih Vijeće Evrope donosi odgovarajuće mjere, prema nepotvrđenim optužbama, dobijali “poklone” u obliku velikih svota novca. U tom skandalu se već 2016. godine spominje ime Milice Marković.\nTako su neke novinske agencije u decembru 2016. godine izvjestile da je italijanska vječnica Luca Volonte, za “uslugu” da jedna rezolucija ne bude usvojena, dobila 2,4 miliona eura.\nArmenija tvrdi da je isti takav “sporazum” napravljen i između Milice Marković i vlasti Azerbejdžana.\nPovodom zahtjeva pojedinih članova Parlamentarne skupštine Vijeća Evrope za istraživanje tvrdnji o korupciji tri člana tog tijela, među kojima je i Milica Marković, formirana je komisija.\nMinistarstvo vanjskih poslova Bosne i Hercegovine prikupilo je informacije od Stalne misije Bosne i Hercegovine pri Vijeću Evrope gdje je navedeno da je formirana komisija koja će vršiti istražne radnje protiv tri člana Parlamentarne skupštine Vijeća Evrope iz Bosne i Hercegovine, među kojima je i poslanica Saveza nezavisnih socijaldemokrata u Zastupničkom domu Parlamentarne skupštine Bosne i Hercegovine Milica Marković.\nOvo su potvrdili iz Ministarstva vanjskih poslova u saopštenju koje su javnosti proslijedili nakon napada poslanice Marković na šefa bh. diplomatije Igora Crnatka prethodnih dana, a posebno zbog, kako su naveli, netačne tvrdnje Milice Marković da ona nije predmet nikakve istrage u Vijeću Evrope.\nU informaciji dostavljenoj Ministarstvu navodi se da je, povodom zahtjeva pojedinih članova Parlamentarne skupštine Vijeća Evrope za istraživanje tvrdnji o korupciji troje članova Parlamentarne skupštine Vijeća Evrope od kojih je jedna i Milica Marković, formirana komisija.\nTa komisija, obrazlaže se nadalje, dobila je mandat da, između ostalog, prikupi neophodnu dokumentaciju i potrebne informacije vezane za moguća koruptivna djelovanja ova tri poslanika, kao i bilo kojih drugih poslanika za koje bi se u međuvremenu pojavila sumnja.\nMoguća koruptivna djelovanja\n“Specijalno istražno tijelo formirano je odlukom Komiteta ministara Vijeća Evrope u junu 2017. godine, a čine ga tri nezavisna eksperta. Ovo tijelo se prvi put sastalo u julu 2017. godine, a u septembru su održana prva saslušanja svjedoka”, pojašnjeno je.\nIstaknuto je da posebna istražna komisija ima značajna ovlaštenja, poseban budžet, njen rad je strogo povjerljiv i potpuno nezavisan u odnosu na Komitet ministara i Parlamentarnu skupštinu Vijeća Evrope, a prvi izvještaj trebala bi podnijeti do kraja prve polovine 2018. godine.\nMinistarstvo vanjskih poslova Bosne i Hercegovine je izrazilo žaljenje što je jedan od zastupnika Parlamentarne skupštine Vijeća Evrope iz Bosne i Hercegovine predmet sumnje za koruptivna djelovanja u okviru svojih zastupničkih aktivnosti.\n“Veoma je važno da se poštuje princip presumpcije nevinosti te izražavamo nadu da će rad ove komisije pokazati da zastupnici iz Bosne i Hercegovine nisu bili uključeni u nezakonite djelatnosti kao članovi ovog važnog tijela Vijeća Evrope”, saopšteno je iz Ministarstva vanjskih poslova Bosne i Hercegovine.\nMilica Marković je zastupnica u bh. Parlamentarnoj skupštini iz redova SNSD-a.\nBiH, Milica Marković, Vijeće Evrope


Mektić: U BiH registrovano preko deset hiljada migranata - Kameleon M&M\nMektić: U BiH registrovano preko deset hiljada migranata\nMinistar sigurnosti BiH Dragan Mektić rekao je na današnjoj konferenciji za novinare da je od 1. januara ove godine do danas u BiH registriran ulazak 10.881 migranta, a od tog broja njih 9.758 je iskazalo namjeru za podnošenje azila, iako mali broj njih to radi u praksi.\nTime se, kako je rekao Mektić, potvrđuje činjenica da ovi migranti nisu zainteresirani za ostanak u BiH.\nU posljednjih mjesec dana broj migranata znatno je umanjen, a trenutno ih se u BiH nalazi od dvije do dvije i po hiljade, rekao je ministar, te dodao da ih bh. vlasti tretiraju kao ekonomske migrante zbog čega niko do sada nije dobio azil.\n“Mi smo zauzeli stav da želimo da budemo tranzitna zemlja kada je riječ o migrantima, a ne zemlja konačnog odredište”, izjavio je ministar sigurnosti BiH Dragan Mektić.


JKP “Vodovod i kanalizacija” počelo je da šalje opomene pred izvršenje korisnicima koji imaju dugovanja za hladnu vodu. Opomene su poslate na više od 2.500 adresa poslovnim potrošačima, ali i korisnicima u individualnom tipu stanovanja. Pravni i privatni potrošači koji dobiju opomenu pred izvršenje imaju osam dana rok da izmire dugovanje. Ukoliko se to ne desi, JKP “Vodovod i kanalizacija” biće primorano da preko izvršitelja pokrene postupak naplate potraživanja za utrošenu hladnu vodu u skladu sa zakonom, što podrazumeva i zateznu kamatu.\nDužnici mogu da izmire obaveze svakog radnog dana od 8 do 14 sati na blagajni preduzeća koja se nalazi u prizemlju Spensa, preko puta ulaza na zatvorene bazene ili uplatom na tekući račun 105 – 32308 – 08 kod AIK banke a.d. Niš, filijala Novi Sad.\nJKP „Vodovod i kanalizacija“ će izaći u susret svim dužnicima tako što će im omogućiti da svoja dugovanja otplate u nekoliko rata. Sve dodatne informacije mogu dobiti na broj telefona 021/488-33-33 ili da direktno posete Službu naplate i potraživanja u Masarikovoj 17.\nNovi Sad, 28.09.2017


posted on Jun. 13, 2011 at 1:37 pm\nOd 1. januara 2012. vozačima motornih vozila registrovanih u Srbiji više neće biti potreban zeleni karton za putovanje u 32 evropske zemlje, najavio je danas generalni sekretar Udruženja osiguravača Srbije (UOS) Vladan Manić.\nGeneralni sekretar Manić je, u intervjuu Tanjugu, istovremeno kazao da će Udruženje do kraja godine od Narodne banke Srbije, supervizora svih društava za osiguranje u zemlji, tražiti poskupljenje polise obaveznog osiguranja vozila\nManić koji nije naveo moguć procenat poskupljenja, istakao je da bi cena obaveznog osiguranja trebalo da poraste, jer nije menjana od 2008., kada je evro vredeo oko 75 dinara, dok je sada kurs oko 100 dinara.\nPo Maniću, polise obaveznog osiguranja u Srbiji najniže su u okruženju, a uz to domaća osiguravajuća društva u najkraćem mogućem roku, najčešće za osam dana, refundiraju štetu.\nManić i naveo da je prosečna cena polise osiguranja 2010. u Srbiji iznosila oko 90 evra, u Hrvatskoj 180 evra, u Crnoj Gori 140, a u Makedoniji 120 evra.\nSrbija pristupa podsistemu registarskih oznaka EU, i na osnovu toga od 1. januara 2012. domaćim vozačima više neće biti potreban zeleni karton za putovanje u 32 evropske zemlje.\nManić je, međutim, odbacio mogućnost da zbog toga bude smanjena cena obaveznog osiguranja, jer te dve stvari, kako je naglasio, “nisu povezane”.\n“Zelena karta se nije naplaćivala od građana Srbije, to su bili administrativni troškovi, odnosno troškovi obrade i tu niko nije imao nikakvu zaradu. Sada kada nema zelene karte, neće se više plaćati tih 2.000 dinara koliko je za nju bilo potrebno”, rekao je on.\nPrema Maniću, polisa osiguranja ne treba da pojeftini ni zbog toga što statistika pokazuje da se smanjuje broj saobraćajnih nezgoda na teritoriji Srbije, jer se može desiti da ukupan broj udesa bude i 30 odsto manji, a da to nema nikakve veze sa ukupnim iznosom isplaćenih šteta.\n“Može se desiti da imate jedan ozbiljan sudar sa ogromnim odštetnim zahtevom, odnosno da se smanji broj udesa, ali da se poveća isplaćena šteta u ukupnom iznosu”, izneo je Manić.\nManić je dalje objasnio da će vozači sa srpskim registarskim oznakama moći slobodno da putuju u države članice podsistema registarskih oznaka EU, a da im više niko neće tražiti zeleni karton.\nManić je objasnio da podsistem registarskih oznaka praktično znači da Udruženje u potpunosti garantuje da će svakoj od članica podsistema platiti svaku štetu koju pričine naši vozači u inostranstvu ili ukoliko se desi da prođe vozilo koje nema validne registarske oznake, a izlazi iz Srbije.\nManić je napomenuo da postoji i recipročan odnos ukoliko bi se slična situacija dogodila u Srbiji, odnosno ako bi neko strano vozilo u našoj zemlji pričinilo materijalnu štetu.\nGeneralni sekretar je kazao i da će UOS inicirati da Srbija potpiše i bilateralni sporazum sa Makedonijom, koja nije u podsistemu EU, ali predstavlja tranzitnu zemlju za naše turiste koji putuju u Grčku.\nManić je najavio da će UOS početi do kraja godine da razgovara sa partnerima iz Makedonije o ovom predlogu, a dok ne bude postignut dogovor, zeleni karton će biti potreban za ovu zemlju, kao i za Bosnu i Hercegovinu. (Tanjug.rs)


RTCG - Radio Televizija Crne Gore - Nacionalni javni servis :: Ekonomija :: Javni prihodi veći za 40 miliona\nBOLJA NAPLATA 25. 07. 2013. 22:02 >> 22:01 0\nJavni prihodi u prvoj polovini godine veći su za 40 miliona eura u odnosu na isti period prošle, što je rezultat uspješnog rada inspekcija i poboljšane naplate, navodi se u Informaciji o realizaciji i efektima mjera iz Akcionog plana za suzbijanje sive ekonomije, koju je Vlada danas usvojila.\nU informaciji se navodi da je Komisija za suzbijanje sive ekonomije od aprila do jula pratila dinamiku i efekte sprovođenja svih definisanih aktivnosti, sa posebnim osvrtom na suzbijanje sive ekonomije u oblasti tržišta rada i prometa proizvoda i usluga.\nKonstatovano je da je pojačan inspekcijski nadzor doprinio povećanju stepena poreske discipline, što je direktno uticalo na smanjenje nelegalnog poslovanja i povećanje javnih prihoda.\nNavodi se da je poseban segment rada Komisije bio rad na revidiranju važeće zakonske regulative, a u cilju sužavanja prostora za neregularno poslovanje, te su, u tom pravcu, date sugestije za predlaganje izmjena pojedinih zakonskih rješenja (Zakon o porezu na dohodak fizičkih lica, Zakon o inspekcijskom nadzoru, Zakon o doprinosima za obavezno socijalno osiguranje, Zakon o objedinjenoj registraciji i sistemu izvještavanja obračuna i naplate poreza i doprinosa i dr).\nČlanovi Vlade zaključili su da je, ostvarenjem pozitivnih efekta na budžetske prihode i fiskalnu disciplinu, potvrđena opravdanost sistemskog pristupa u rješavanju problema sive ekonomije kao jednog od Vladinih prioriteta za povećanje budžetskih prihoda i stvaranja fer uslova za poslovanje.\nVlada Crne Gore Siva ekonomija Javni prihodi\n19. 07. 2019. 3\nCrnogorsko državljanstvo za uložena dva miliona\nIzjednačavaju cijene komunalnih usluga za pravna i fizička lica\nUsvojili Uredbu o cijenama za struju iz obnovljivih izvora


NIVEA FACE Q10 ENERGY - Retail Serbia Forum - Retail Serbia\n1 godinu 8 meseci pre\t#1950 od Zarko\nNIVEA FACE Q10 ENERGY je kreirao Zarko\nNIVEA FACE Q10 ENERGY je savršena linija za negu za mlade žene koje tek počinju da koriste proizvode za negu jer sadrži 3 efikasna antioksidanta\nDr Dominik Gederc, menadžer laboratorije za razvoj NIVEA proizvoda protiv starenja kože u kompaniji Beiersdorf AG odgovara na naša pitanja.\nŠta je posebno u vezi sa NIVEA Q10 ENERGY proizvodima?\nNova NIVEA Q10 Energy linijasadrži unapređenu formulaciju sa tri antioksidanta koja imaju snažno antioksidativno dejstvo. Pažljivo odabrana kombinacija sadrži koži svojstven koenzim Q10 i vitamine C i E. Trostruko antioksidativno dejstvoštiti kožu od ćelijskog stresa i slobodnih radikala. Ovi proizvodi su pogodni čak i za mlađu kožu na kojoj se već vide znakovi prevremenog starenja ili umora jer vraćaju zdrav izgled i blistavi sjaj.\nZbog čega koža izgleda umorno i šta uzrokuje prevremeno starenje?\nKao što je već poznato, umoran i beživotanizgled kožeje problem sa kojim se suočava veliki broj ljudi, pa čak i mladi. Užurban tempo života, nedovoljan unos tečnosti, kao i nekvalitetan san mogu da uzrokuju starenje, a prvi znaci se obično javljaju oko očiju. Pored toga, koža lica je više izložena suncu u odnosu na druge delove tela i to svakodnevno – bilo da je oblačno ili vedro vreme. Osetljiva struktura kože lica počinje prevremeno da stari, naročito ako je pod uticajem UVA zračenja koji uzrokuju pojavu slobodnih radikala u koži.\nNa koji način antioksidanti sprečavaju starenje kože?\nSlobodni radikali koje, između ostalog, uzrokuju UVA zraci ili zagađenje iz životne sredine, mogu da poremete funkcije ćelija i razaraju kolagen i elastin bez kojih koža gubi čvrstinu. Zapravo, UVA zraci uzrokuju i do 85% bora na licu i tankih linija, koje se javljaju kao posledica dejstva slobodnih radikala.\nKoenzim Q10, vitamin C i E predstavljaju važan deo ćelijske mreže antioksidanata koja se sama obnavlja. NIVEA istraživanje pokazuje da se ova tri moćna antioksidanta u kombinaciji međusobno dopunjavaju i neutrališu dejstvo štetnih slobodnih radijala. Pored toga, ova kombinacija antioksidanata delujeu skladu sa unutrašnjim i spoljašnjim funkcijama kože i štiti najvažnije elemente ćelije: ćelijsku membranu, mitohondrije (izvor ćelijske energije) i citoplazmu.\nNeki proizvodi sadrže zaštitni faktor 15. Da li je pored njih potrebna i dodatna zaštita od sunca?\nDnevna krema sadrži zaštitni faktor 15 i štiti kožu od UVA kao i UVB zračenja, koja uzrokuju prevremeno starenje kože. Mnogi dermatolozismatraju da zaštitni faktor 15 pruža dobar, osnovni nivo zaštite tokom svakodnevnih aktivnosti.\nUkoliko ste duže izloženi suncu, kada ste, recimo, naplaži ili u dužoj šetnji po gradu, preporučujemo da koristite proizvode sa zaštitnim faktorom od najmanje 30, kao što su proizvodi iz linije NIVEA SUN Face UV.\nKako se pravilno koriste ovi proizvodi i kako mogu da ih uklopim u svakodnevnu rutinu nege kože?\nVažno je da se dnevna i noćna rutina nege razlikuju jer je koži preko dana potrebna drugačija nega i zaštita u odnosu na noć.\n1.\tUvek očistite lice ujutru i uveče kako biste uklonili šminku, znoj i prljavštinu.\n2.\tNanesite kremu za negu područja oko očiju, npr.NIVEA Q10 Energy kremu za negu kože oko očiju. Znaci starenja prvo se uočavaju na koži oko očiju. Tanke linije i bore, prvo se pojavljuju u uglu očiju jer je koža ovde tanja i osetljivija. Hidratantna krema za područje oko očiju čini kožu glatkom i zategnutom.\n3.\tSada nanesite serum protiv starenja kao što jeNIVEA Q10 Energy serum u obliku perli. Serum za dnevnu negu čini kožu čvrstom i gipkom i smanjuje linije.\n4.\tNa kraju nanesite hidratantnu kremu. Važno je da kremu nanositei ujutru i uveče. Tokom dana, hidratantna krema sa zaštitnim faktorom štiti kožu od sunca koje može da uzrokuje bore. Za noć, kada nije potrebna zaštita od sunca, odaberite formulaciju koja sprečava starenje i neguje kožu. Tokom noći, koža mnogo bolje upija aktivne sastojke i uz njihovu pomoć može u punom kapacitetu da obnavlja oštećene delove, kao i da nadoknađuje antioksidante i zalihe energije.\n5.\tDodatna doza nege: noveNIVEA Q10 Energy ampulei NIVEA Q10 Energy papirna maska su sjajan izbor kada želite da pružite koži pod stresom dodatnu negu ili spa tretman kod kuće. I jedan i drugi proizvod možete da koristitekada vam najviše odgovara – ujutru ili uveče.\nAmpule za 7-dnevni tretman smanjuju tanke linije i vraćaju energiju. Koža izgleda zdravo i ima blistav sjaj. Koristite jednu ampulu dnevno tokom sedam dana nakon proizvoda za čišćenje i pre seruma ili kreme. Ovaj tretman možete da ponavljate svakog meseca.\nPapirna maska je natopljena polovinom bočice seruma, zbog čega je idealno rešenje za one dane kada je koži potrebna dodatna energija. Maska trenutno vraća energiju, pruža hidrataciju i smanjuje tanke linije i bore za samo deset minuta.


TOB dobitnik nagrade "Brend Lider 2012" - Dan u Beogradu\nNaslovna » BG servis » TOB dobitnik nagrade „Brend Lider 2012“\nNeko drugi 31. maj 2012. BG servis Postavite komentar\nTuristička organizacija Beograda (TOB) dobitnik je nagrade „Brend lider 2012“ na 8. Međunarodnoj „Brand konferenciji“ održanoj u „Sava centru“.\nNagradu za lidera u promociji turističkih vrednosti Beograda, kao jednu od 12 nagrada koje su podeljene za različite kategorije, primio je direktor TOB-a Dejan Veselinov.\n– Turistička organizacija Beograda prati svetske trendove u načinu promocije i razvoja našeg grada. Naš rad i trud se isplatio, što potvrđuje ova nagrada, ali i povećan broj gostiju koji dolaze u Beograd – istakao je Veselinov.\nOn je podsetio okupljene da je TOB javna služba grada Beograda, organizovana tako da posluje efikasno i efektivno, sa vizijom da srpsku prestonicu pozicionira kao poželjnu destinaciju na turističkoj mapi Evrope.\n– Predstaviti jedan grad na međunarodnom tržištu nije nimalo lako, ali kada predstavljate Beograd koji je veoma atraktivan, originalan i jedan od najstarijih gradova u Evropi, sa najboljim ljudima, onda posao i nije toliko težak – ukazao je Veselinov.\nU okviru manifestacije održana je konferencija „Turizam, progresivni brend regiona“, sa ciljem da se ukaže na razvoj turističkog potencijala zemalja u regionu, kao i stvaranje jedinstvenog turističkog proizvoda regiona. (Beoinfo)\nTagovibg servis dejan veselinov dub tob\nPrethodni SRC „11. april“ od sutra otvoren za građane\nSledeći Ekološko-umetnički projekat „Tok dobrih vrednosti“


kompletna antikorozivna zaštita poda automobila\nSpremite Vašeg ljubimca za predstojeće zimske dane uz popust od 63%!\nDo korozije dolazi pre svega tokom zime jer tada ima najviše padavina pa voda i so često se zadržavaju na vozilu i “grizu” njegove limene delove. Mada osnovna podela na staro i novo po kriterijumu upotrebljivosti igra značajnu ulogu i kod “četvorotočkaša”, rđa napada sve generacije vozila ukoliko na njima ne postoji zaštita.\nAntikorozivna sredstva neophodno je stavljati barem jednom godišnje, pre svake zime i to u periodu kada je toplo vreme kako vlaga ne bi “odvojila” još svežu zaštitu od vozila.\nŠta tiče zaštite od korozije, nikada nije rano, ali se često dešava da je previše kasno !\nUštedite svoj novac, zaštitite od korozije svoj auto!\nPonuda obuhvata: antikorozivnu zaštitu poda automobila, kompletan pregled vozila + mirišljavа jelkicа, po sniženoj ceni od 5600rsd\nRok iskoristivosti vaučera: 02-05-2021


RTS :: Tenis - Monte Karlo: Đoković - Ćorić\nRTS 1 Tenis - Monte Karlo: Đoković - Ćorić\nsreda, 18. apr 2018, 13:00\nTenis - Monte Karlo: Đoković - Ćorić\nProtiv Lajovića je delovao ubedljivo, sledeći Novakov test je meč sa 21-godišnjim Zagrepčaninom.\nJoš od juniorskih dana i titule na gren slemu u Njujorku Borni Ćoriću predviđali su blistavu budućnost, a među onima koji su ga hvalili bio je i tada najbolji teniser sveta Novak Đoković. Trenirali su zajedno mnogo puta, Novak je u Borni prepoznao sebe sa početka profesionalne karijere po posvećenosti, ambicioznosti, ali i stilu igre.\nJedini prethodni meč odigrali su baš na šljaci pre dve godine u Madridu, Đoković je bio ubedljivo prvi na svetu i pobedio je sa 6:2, 6:4, pogom osvojio Madrid, a mesec dana kasnije i Rolan Garos. Ćorić je i tada i sada oko 40. mesta, međutim njegovi rezultati u prethodna dva meseca nagoveštavaju da će se uskoro probiti i među 20 najboljih na ATP listi, jer je bio polufinalista Indijen Velsa i četvrtfinalista Majamija.\nDodatnu draž ovom susretu daje i činjenica da je Ćorićev trener od ove sezone Rikardo Pjati, koji je i sa Novakom sarađivao skoro godinu dana, pre nego što je formiran Đokovićev šampionski tim 2006. na čelu sa Marijanom Vajdom. To je izvanredno funkcionisalo zaključno sa prošlogodišnjim turnirom u Kneževini, a njihov bilans tokom 11 zajedničkih godina su sve Novakove titule u karijeri, osim poslednje prošlog leta u Istbornu.\nVajda je na Novakov poziv došao prošle nedelje u Marbelju kako bi mu pomogao da što bolje odigra u Monte Karlu, a potom će razgovarati o radu na duže staze. Već posle prvog meča i lake pobede nad Lajovićem, Novak je istakao koliko mu znači Vajdino prisustvo pored terena i njegova pozitivna energija. Svaki sledeći rival biće sve teži, jer ako pobedi Ćorića, čeka ga već u četvrtak Dominik Tim, a posle njega i desetostruki šampion Nadal u četvrtfinalu.\nMeč Novaka Đokovića i Borne Ćorića počeće oko 13 sati, direktan prenos je na Prvom programu.


EU i dalje daleko najveći trgovinski partner Srbije - Evropska služba za spoljnu akciju\nEEAS > Moldavija > EU i dalje daleko najveći trgovinski partner Srbije\nEvropska unija ubedljivo je najveći i najvažniji trgovinski partner Srbije u 2019., pokazuju podaci koje je objavila Delegacija EU u Srbiji. Prema ovim podacima, 63% ukupne trgovine Srbije u 2019. obavljeno je sa Evropskom unijom.\nUkupna trgovina između EU i Srbije iznosila je 24,9 milijardi evra, što je za 250% više u odnosu na 2009., kada je počeo da se primenjuje Privremeni sporazum o stabilizaciji i pridruživanju.\nProšle godine EU je izvezla u Srbiju robe i usluge u vrednost od 13,6 milijardi evra, dok je izvoz Srbije u EU imao vrednost od 11,3 milijarde evra.\nRusija i Kina rangiraju se na drugom i trećem mestu, ali na znatno nižim trgovinskim nivoima (odnosno 2,7 milijardi i 2,4 milijarde) – deset puta niže od trgovine između Srbije i EU, ako izuzmemo trgovinu sa CEFTA članicama koja se zapravo nalazi na drugom mestu.\nPored trgovine sa Evropskom unijom, regionalna trgovina na zapadnom Balkanu je ta koja pruža najbolju tržišnu priliku za srpsku ekonomiju. Pošle godine izvoz srpske robe u Bosnu i Hercegovinu iznosio je 1,4 milijarde evra, u Rusiju 0,83 milijarde evra, Severnu Makedoniju 0,67 milijardi evra i u Kinu 0,27 milijardi evra.\n„Ove brojke pokazuju da su dobrosusedski odnosi, međusobno razumevanje, ukidanje trgovinskih barijera i dobra saradnja veoma važni za Srbiju, a proces integracije u EU je u njenom interesu. EU ostaje takođe ne samo najvažniji trgovinski partner Srbije, već i njen najveći donator i investitor “, navodi se u izjavi Delegacije EU.\nOstali ekonomski podaci koji ovde nisu prikazani pokazuju da je Srbija imala značajne koristi od trgovinskog i ekonomskog povezivanja sa EU. Vrednost srpskog izvoza u EU više je nego utrostručen sa skoro 3,4 milijarde evra u 2009. na 11,3 milijarde evra u 2019., što pokazuje da je EU važan faktor za ekonomski razvoj Srbije. Ovo se posebno odnosi na poljoprivredne proizvode. Srbija izvozi više od 50% svojih poljoprivrednih proizvoda u EU i ima koristi od pozitivnog trgovinskog bilansa poljoprivrede od 400 miliona evra koji Srbija ima sa EU.


(VIDEO)Počinje sakupljanje novca za izgradnju nove crkve koja je srušena kod Bratunca\n8. juna, 2021 Vesti iz Sveta Napišite komentar\nKada su objavljeni snimci na društvenim mrežama rušenja crkve u Konjeviću kod Bratunca, svima je bilo teško sudeći po komentarima na društvenim mrežama. Crkva koja je izgrađena na privatnom posedu porodice Orlović srušena je, pa je zato fondacija Lazarica počela da organizuje prikupljanje novca za izgradnju nove crkve, prenosi Sputnik.\nVlasnica poseda Fata Orlović koja nije mogla da podnese da na njenom posedu i dalje bude ova crkva i dalje, ona je išla čak do Strazbura kako bi srušila ovu svetinju i to joj je pošlo za rukom, doneta je presuda da crkva mora da se sruši. Međutim, nisu svi sedeli skrštenih ruku, pa su organizovali akciju prikupljanja novca za izgradnju nove crkve.\nFondacija LAZARICA, obavezuje se da će napraviti novu i veću crkvu u istom mjestu i od sutra kreće u sakupljanje sredstava za ovaj podvig. pic.twitter.com/WM635k7cYW\n— Dinarski masiv (@duska58hotmail1) June 6, 2021\nTagovi: bratunac - gondacija lazarica - nova crkva - sakupljanje novca


Si razgovarao sa Šolcom o produbljivanju veza Kine i Nemačke\nBeta 22. decembra 2021. 09:00\nKineski predsednik Si DJinping, u telefonskom razgovoru sa novim nemačkim kancelarom Olafom Šolcom istakao je da su kinesko-nemački odnosi ključni za saradnju Kine sa Evropskom unijom i izrazio nadu da će veze Kine sa Nemačkom nastaviti da se produbljuju, prenela je Kineska medijska grupa (CMG).\nŠolc je postao nemački kancelar 8. decembra, čime je okončano 16 godina vladavine Angele Merkel. U telefonskom razgovoru vodjenom u utorak, Si je još jednom čestitao Šolcu na inauguraciji.\nSi je rekao da će sledeće godine biti obeleženo 50 godina uspostavljanja diplomatskih odnosa dve zemlje i pozvao dve strane da teže novom razvoju kinesko-nemačkih odnosa.\nPredsednik Kine je kazao da dve strane treba da posmatraju svoje veze sa strateške tačke gledišta i da zdrave bilateralne veze nisu samo u fundamentalnim interesima dve zemlje i njihovih naroda, već su i korisne za globalni mir i stabilnost.\n„Dve strane treba da tretiraju nacionalni razvoj kao mogućnost i održavaju razmenu na visokom nivou kako bi usmeravale budući razvoj kinesko-nemačkih odnosa i unapredili bilateralnu saradnju u različitim oblastima“, istakao je Si.\n„Kina je već petu godinu zaredom najveći trgovinski partner Nemačke. Dve strane trebalo bi da istraže mogućnosti saradnje u oblastima kao što su čista energija, zelena i digitalna ekonomija kako bi se dalje podstakao rast trgovine uslugama“, dodao je.\nSi je izrazio nadu da Nemačka može da unapredi svoju saradnju sa Kinom u okviru inicijative Pojas i put kako bi koristila zemljama duž rute teretnih vozova i poboljšala povezanost Evroazije.\nKineski predsednik je zaključio da dve strane treba da rade zajedno na suočavanju sa izazovima i davanju novog doprinosa globalnom upravljanju.\nŠolc je, sa svoje strane, ponovio Sijev predlog o produbljivanju prijateljstva i saradnje izmedju Kine i Nemačke, prenosi CMG.\nOn je pohvalio blisku saradnju dve strane u trgovini, suočavanju sa globalnim izazovima i bliskim razmenama o regionalnim pitanjima kao što su Avganistan i Iran, rekavši da oni zajedno čine tri stuba za održivi razvoj kinesko-nemačkih odnosa.\nNemačka strana je spremna da unapredi pragmatičnu saradnju u čistoj energiji, digitalnoj ekonomiji i trgovini uslugama i da tretira odnose Kine i EU na konstruktivan način“, rekao je Šolc.


Sindikat tvrdi: NEMOGUĆE organizovati rad u školama po uputstvu ministarstva\nUnija sindikata prosvetnih radnika Srbije upozorila je da na osnovu uputstava koje je predložilo Ministarstvo prosvete, nije moguće organizovati rad u školama od 1. septembra i napraviti raspored.\nIz unije su naveli da je na sastanku sa resornim ministrom Mladenom Šarčevićem 13. avgusta “mnogo toga rečeno, ali gotovo ništa nije dogovoreno“.\n“Na sastanku smo od ministra čuli da Stručna uputstva nisu ‘Sveto pismo’ i da se mogu menjati, da su direktori odgovorni za organizaciju i realizaciju nastave, da se nastava neće odvijati onlajn i da se platforme neće koristiti osim u slučaju povećanja broja zaraženih”, stoji u saopštenju.\nOcenjuje se i da ono što je na sastanku izgovoreno, “nije u skladu sa onim što je predviđeno Stručnim uputstvima”.\nMinistar prosvete Mladen Šarčević izjavio je ranije da je preporuka roditeljima da od 1. septembra osnovci od prvog do četvrtog razreda što više pohađaju nastavu u školama radi, kako je rekao, socijalizacije i prilagođavanja na školsku sredinu.\n“Imali smo puno spremnih scenarija, jedan od modela podrazumeva da se u školama odvija nastava od prvog do četvrtog razreda uz sve mere i deljenje odeljenja u većem broju ustanova na dve grupe”, rekao je ministar.\nkoronavirus/mladen šarčević/nastava/škole/Unija sindikata prosvetnih radnika Srbije\nSaradnja FEFA fakulteta i I&F Grupe – novi moduli na master studijama\nDiplomac sa Oksforda Veselin Manojlović: Jedno da, posle bezbroj ne, ostvarilo mi je san\n“Svi ćemo se zaraziti koronavirusom”\nPreminula još 51 osoba, na respiratorima 282 pacijenta


Implementacija standarda ISO 26000 - UPUTSTVO O DRUŠTVENOJ ODGOVORNOSTI\nISO 26001 definiše smernice, a ne zahteve za uvođenje društvene odgovornosti u svakodnevno poslovanje. Smernice imaju za cilj da pomognu kompanijama u doprinosu održivom razvoju i da ih podstaknu da idu iznad osnovne dužnosti - pravne saglasnosti sa društvenim pitanjima, ali da dopune, čak iniciraju programe društvene odgovornosti.\nKorporativna društvena odgovornost je koncept po kome organizacije uzimaju u obzir dugoročne interese lokalnih zajednica u kojima posluju i preuzimaju odgovornost za uticaj svojih aktivnosti na zaposlene, kupce/članove, lokalnu zajednicu i životnu sredinu.\nGlavni cilj ovog standarda je da podrži preduzeća da integrišu društvenu odgovornost u svoju svakodnevnu poslovnu praksu.\nKoristi koje se mogu ostvariti uvođenjem standarda ISO 26000 su sledeće:\npovećava kredibilitet i poverenje javnosti,\nupravljanje društvenim ili ekološkim problemima čini specifičnim za svaku organizaciju,\nangažovanje većeg dela zajednice u ostvarivanju strategije preduzeća.\nISO 26001 pruža dokaz da organizacija primenjuje smernice o društvenoj odgovornosti, koje utiču na efikasnost poslovanja, ali to može biti i jedan od puteva za sticanje kompetetivne prednosti organizacije nad konkurencijom.\nStandard ISO 26001 se primenjuje na sve organizacije nezavisno od njihove veličine i delatnosti. Da bi organizacija uspešno kontrolisala sprovođenje definisanih postupaka rada potrebno je da ima obučene ljude sa stanovišta sprovođenja internih provera prema zahtevima ovog standarda.


Obnova kuća u Obrenovcu počinje u utorak 19. avgusta - Gradjevinarstvo.rs\nObnova kuća u Obrenovcu počinje u utorak 19. avgusta\n18.08.2014. | Novosti\nU Obrenovcu će od utorka 19. avgusta početi obnova prvih devet kuća oštećenih i srušenih u majskim poplavama od ukupno 69 koje će dobiti rešenja za materijalnu pomoć države, najavili su predstavnici Vlade Srbije i poručili da će svi objekti u Srbiji porušeni usled katastrofalnih poplava biti ponovo izgrađeni do početka zime.\nMinistar odbrane Bratislav Gašić najavio je da će od utorka pripadnici Vojske Srbije početi sa raščišćavanjem postojećih objekata i terena da bi građevinske ekipe mogle da počnu sa radovima.\nOd 169 prijavljenih oštećenja na objektima u Obrenovcu, do sada je utvrđena šteta samo na 69 objekata i oni će dobiti pravosnažna rešenja od kojih će prvih devet već krenuti da se realizuju, rekao je Gašić prilikom obilaska porodice Ivanović u obrenovačkom naselju Rvati čija je kuća takođe stradala, i od sutra počinju radovi na njenoj obnovi.\nGašić je rekao da očekuje da će do kraja nedelje svih 69 domaćinstava čiji su objekti srušeni u Obrenovcu biti sređena i očišćena za početak izgradnje novih kuća. Ministar odbrane je poručio da ja veoma važno da sutra, kada budu dodeljivana rešenja za obnovu kuća u Obrenovcu, domaćini budu kod svojih kuća da pokažu svoje priključke za vodu, struju, daljinsko grejanje da inženjerijske jedinice Vojske Srbije nešto ne oštete zato što nisu bili obavešteni.\nDirektor Kancelarije Vlade Srbije za obnovu poplavljenih područja Marko Blagojević rekao je da je na nivou Srbije do kraja prošle nedelje izdato više od 4.100 rešenja za obnovu oštećenih objekata i najavio da će taj posao dodele rešenja biti završen do kraja avgusta. Blagojević je izrazio uverenje da će svi građani koji su dobili rešenja do polovine septembra dobiti i materijalnu pomoć države. Nakon početka izgradnje porušenih objekata u Obrenovcu kreće obnova kuća u Krupnju i drugim gradovima Srbije, najavio je Blagojević i poručio da obnova oštećenih objekata mora da bude završena do početka zime.\nPredsednik opštine Obrenovac Miroslav Čučković rekao je da je opština do sada izdala oko 2.100 rešenja za materijalne nadokande za oštećene objekte, a od toga su 470 postala pravosnažna i najavio da će izdavanje rešenja biti završeno do kraja avgusta.\n- Od 69 rešenja za obnovu kuća u Obrenovcu, opština je do sada izdala 22 rešenja, a od toga je 9 postalo pravosnažno i radovi mogu da počnu i naglasio da nijedan jedini dinar ne sme da ode tamo gde mu nije mesto – poručio je Čučković.\nČetvoročlanoj porodici Ivanović u obrenovačkom naselju Rvati, teško je oštećena kuća od oko 80 kvadratnih metara u majskim poplavama, kada je voda narasla na oko 3,2 metra i skoro potpuno je preplavila. Pošto nisu mogli da se vrate u poplavljena kuću, stanovali su kod rodbine i prijatelja, a kada se voda povukla, kako je rekla Božana Ivanović, dobili su šator iz donacija koji su smestili u dvorište i tu žive do danas.\nUskoro obnova nasipa na Savi i Kolubari\nDirektor Kancelarije Vlade Srbije za obnovu poplavljenih područja Marko Blagojević izjavio je danas da predstavnici vlade u ovom trenutku razgovaraju sa više donatora za finansiranje obnove odbrambenih nasipa na obalama Save i Kolubare kod Obrenovca, kako bi se taj grad zaštitio od ponovnih poplava. Samo za popravku oštećenih objekata za zaštitu od poplava u Obrenovcu potrebno je najmanje 15 miliona evra, naveo je on.\n- To je posao koji mora da počne što je moguće pre – naglasio je Blagojević i napomenuo da će biti uzaludan trud na obnovi oštećenih kuća u Obrenovcu ako se ne poprave odbrambeni nasipi i drugi objekti za zaštitu od poplava, jer već na jesen predstoje obilnije padavine.


Koristi se sa izjavom Print # ili metodom štampanja da biste postavili izlaz.\nZahtevani nargument predstavlja broj razmaka koje treba umetnuti pre prikazivanja ili štampanja sledeće izraz na listi.\nAko je n manja od širine izlazne linije, Sledeća pozicija za štampanje odmah sledi broj razmaka koje je odštampano. Ako je n veći od širine izlazne linije, SPC izračunava sledeću poziciju štampanja pomoću formule:\ncurrentprint, + ( Širinan Mod )\nNa primer, ako je trenutna pozicija za štampanje 24, širina izlazne linije je 80 i navedete SPC(90), sledeće štampanje će se pokrenuti na položaju 34 (Trenutna pozicija za štampanje + ostatak 90/80). Ako je razlika između trenutne pozicije štampanja i širine izlaznog reda manja od širine n (ili n Mod Širina), funkcija SPC se Preskoči na početak sledećeg reda i generišu razmake jednake n – (Širina – currentprintpoložaj).\nNapomena: Proverite da li su vaše tabelarne kolone dovoljne da prilagode velika slova.\nKada koristite metod štampanja sa fontom proporcionalne razmaknicu, širina znakova razmaka odštampanih pomoću funkcije SPC je uvek prosečna širina svih znakova u veličini odabranog fonta. Međutim, ne postoji veza između broja odštampanih znakova i broja kolona fiksne širine koje oni zauzimaju. Na primer, veliko slovo W zauzima više od jedne kolone fiksne širine i malo slovo koje zauzima manje od jedne kolone fiksne širine.\nOvaj primer koristi funkciju SPC za pozicioniranje izlaza u datoteci i u trenutnom prozoru.\nSledeća izjava prouzrokuje da se tekst odštampa u trenutnom prozoru (pomoću metoda štampanja ) koji prethodi 30 razmaka.


Drugi prirucnik o standardnim operativnim procedurama - ProSes\nDrugi dio priručnika sa standardnim operativnim procedurama zdravstvene njege u primarnoj zdravstvenoj zaštiti za oblast polivalentne patronaže/sestrinstva u zajednici je predstavljen i uručen direktorima i glavnim medicinskim sestrama domova zdravlja Federacije Bosne i Hercegovine u Sarajevu 10. decembra 2019. godine.\nStandardne operativne procedure (SOP) su pisane upute za medicinske sestre-tehničare u kojima se detaljno opisuje način na koji treba da se obavi određeni zadatak. Zahvaljujući njima, smanjuje se mogućnost greške, povećava efikasnost rada i osigurava ujednačen kvalitet i sigurnost usluga koje pružaju pacijentima medicinske sestre-tehničari.\nU okviru prve faze Projekta jačanja sestrinstva u BiH, prije dvije godine je izrađen i stavljen na raspolaganje medicinskim sestrama-tehničarima u svim domovima zdravlja FBiH prvi dio priručnika sa SOP-ovima za primarni nivo zdravstvene zaštite. Ove godine je pripremljen, predstavljen i distribuiran drugi dio priručnika, čiji je fokus na patronažnoj djelatnosti. Njime će se olakšati i unaprijediti kompleksan i zahtjevan rad patronažnih medicinskih sestara, koje imaju presudnu ulogu u pružanju zdravstvenih usluga u domovima pacijenata i u zajednici. Kao i prethodni, i drugi dio priručnika će se koristiti i za edukaciju studenata zdravstvene njege. Oba priručnika su izradili medicinske sestre i tehničari, u okviru radne grupe koju je imenovalo Federalno ministarstva zdravstva.\nDogađaju na kojem je predstavljen priručnik prisustvovalo je više od 130 učesnika. Među njima su bili direktori, glavne i patronažne medicinske sestre-tehničari domova zdravlja FBiH, ali i predstavnici Udruženja medicinskih sestara i tehničara FBiH, Zavoda za javno zdravstvo FBiH, Agencije za kvalitet i akreditaciju u zdravstvu FBiH (AKAZ), fakulteta sa studijama zdravstvene njege, kao i gosti iz distrikta Brčko i Republike Srpske.\nČlanovi radne grupe su prisutnima predstavili strukturu priručnika, proces njegove izrade i način primjene. Predstavnici Federalnog ministarstva zdravstva su u svom obraćanju istakli važnu ulogu priručnika kao instrumenta za sistemsko unapređenje usluga. Predstavnica Ambasade Švicarske u BiH je naglasila njegov doprinos osiguranju kvalitetne njege koju pružaju medicinske sestre u zajednici i u domovima pacijenata. Jedna od članica radne grupe je naglasila da će primjena SOP-ova omogućiti da medicinske sestre-tehničari pružaju usluge u zajednici na standardiziran, jedinstven i siguran način, kako za pacijente tako i za medicinske sestre, te doprinijeti napretku savremene sestrinske profesije. Direktor Fondacije fami je pojasnio da se rad na procesu standardizacije usluga medicinskih sestara-tehničara nastavlja i teče paralelno u oba bh. entiteta, te da će njime biti obuhvaćen i sekundarni nivo zdravstvene zaštite.\nDio SOP-ova je već uvršten u standarde sigurnosti i kvaliteta za domove zdravlja AKAZ-a, a to će se nastaviti i prilikom narednih revizija standarda. Prvi i drugi dio priručnika su dostupni i u online verziji na web stranici Fondacije fami kao i na stranici AKAZ-a.\nU oblasti zdravstva, standardne operativne procedure su jedan od osnovnih alata za osiguranje kvalitetnih i sigurnih zdravstvenih usluga za pacijente i ostvarenje jednog od osnovnih ljudskih prava – prava na zdravlje. One štite i zdravstvene radnike od pravljenja greške, te značajno doprinose prepoznavanju rada, uloge i značaja koji medicinske sestre-tehničari svakako zavređuju.


Severna Koreja preti napadom na američke baze - 20.06.2016, Sputnik Srbija\nSeverna Koreja preti napadom na američke baze\nU slučaju provokacije Severna Koreja je spremna da gađa američke baze u regionu, navodi se u izjavi predstavnika Državne komisije za odbranu. 20.06.2016, Sputnik Srbija\n08:19 20.06.2016 (Osveženo: 19:42 09.08.2016)\n© AP Photo / Lee Jin-manStanovnik Seula gleda tv izveštaj o lansiranju rakete u Severnoj Koreji\nU slučaju provokacije Severna Koreja je spremna da gađa američke baze u regionu, navodi se u izjavi predstavnika Državne komisije za odbranu.\nSeverna Koreja pojačava status nuklearne zemlje\n13 Jun 2016, 10:27\nDržavna komisija za odbranu Severne Koreje naglasila je da se američki objekti, uključujući vojnu bazu Anderson na Gvamu sa koje uzleću bombarderi B-52, kao i baze podmornica, „nalaze na nišanu visokopreciznog oružja Korejske narodne armije“.\nSaopštenje je objavljeno zbog uplovljavanja američke nuklearne podmornice „Misisipi“ u južnokorejsku luku Pusan, kao i zbog održavanja vojnih vežbi na američkoj bazi Gvam uz učešće bombardera B-52. Pjongjang smatra da takve provokacije „pojačavaju pretnju od nuklearnog rata na Korejskom poluostrvu“.\n„Nastala situacija potvrđuje važnost politike koju je usvojila Radnička partija Koreje koja se zasniva na paralelnom razvoju ekonomije i jačanju nuklearnog potencijala“, naveli su u Državnoj komisiji, na čijem se čelu nalazi predsednik države Kim Džong Un.


Bengazi: U granatiranju poginulo 12 ljudi\nNajmanje 12 osoba je poginulo, a 39 ranjeno u granatiranju na demonstracijama protiv mirovnog sporazuma Ujedinjenih nacija za Libiju, u Bengaziju, izvestio je danas AFP.\nOko 100 ljudi prisustvovalo je skupu u petak kada je više granata poletelo u njihovom pravcu. Demonstranti su protestovali protiv sporazuma o podeli vlasti koji je izneo izaslanik UN za Libiju Bernardino Leon.\nLibija je utonula u haos nakon svrgavanja i ubistva dugogodišnjeg lidera Moamera el-Gadafija u oktobru 2011, sa dve vlade koje se bore za vlast i oružanim grupama koje se bore za kontrolu nad bogatim energetskim resursima zemlje.\nNezvanična vlada kontroliše Tripoli, dok međunarodno priznata vlada deluje sa istoka Libije.\nMisija UN u Libiji osudila je napad, poručivši da je formiranje vlade nacionalnog jedinstva jedini način u suprotstavljanju usponu Islamske države i krijumčarenju izbeglica iz Libije preko Sredozemnog mora u Evropu.\nVlasti u Tripoliju osudile su, takođe, napad, nazvavši ga "kriminalnim i terorističkim činom koji su sproveli oni koji godinu i po dana vode borbe u Bengaziju".\nUN su prošlog meseca optužile međunarodno priznatu vladu Libije da namerno pokušava da sabotira mirovne pregovore novom ofanzivom u Bengaziju.


Onlajn događaj će se održati 29. novembra u 17 časova.\nOve jeseni Tesla Nation, uz podršku Američke agencije za međunarodni razvoj (USAID) i Inicijative Digitalna Srbija, počinje sa događajima namenjenim za promociju potencijala partnerstva između preduzetnika i profesionalaca sa razvijenih tržišta i Srbije.\nUprkos sličnostima između Srbije i razvijenih tržišta, naše poslovne kulture su veoma različite, što dovodi do određenih problema kada domaći preduzetnici pokušavaju da posluju na ovim tržištima.\nOvi događaji će imati za cilj povećanje šansi za uspeh inovativnih proizvoda iz Srbije na globalnom tržištu kroz deljenje primera dobre prakse sa razvijenih tržišta.\nNa ovom onlajn događaju 29. novembra u 17 časova, Aleks Paunić, suosnivač i izvršni direktor kompanije PreCog Securities će podeliti svoje uvide na temu „Priprema srpskih startapa za širenje na američko tržište”. Na ovom događaju, prisutni će imati priliku da nauče mnogo o razvoju poslovanja u Sjedinjenim Državama, prednostima, manama, ali i svemu između.\nAleks je suosnivač i izvršni direktor kompanije PreCog Securities. Svojih 15 godina iskustva u oblasti sajber bezbednosti i upravljanju distribucijom stekao je radom u kompanijama MX Logic, Intel i McAfee. Upravljao je distributivnim kanalom od 100+ miliona dolara sa globalnim distributerom Tech Data sa Floride i izgradio bezbednosnu praksu preduzeća za nacionalne i SMB preprodavce sa dodatom vrednošću (VAR). Tokom ovog perioda, Alex je radio sa rukovodiocima Fortune 100 na razvoju softvera, oblaka i SaaS platformi. Upoznao je i sarađivao sa Dejvidom O’Berijem dok su obojica radili u McAfee-u i Intelu.\nOnline događaj će se održati 29. novembra u 17 časova. Registracija je otvorena za sve zainteresovane putem ovog obrasca.\nčetvrtak, 25. Novembar, 2021.


Hapšenja u Srbiji: Kavčane zaobilaze, na meti škaljarci - Vijesti.me\nPRETHODNIH DANA 200 HAPŠENJA\nHapšenja u Srbiji: Kavčane zaobilaze, na meti škaljarci\nNovinari istraživačkog portala KRIK-a kažu da su pripadnici škaljarskog klana češće meta i kriminalaca, ali i policajaca. Dodaju da u posljednjoj policijskoj akciji nije uhapšen nijedan član kavačkog klana Edit\n7834 pregleda 5 komentar(a)\nVijesti online 14. januar 2019, 21:08\nU nekoliko akcija u toku prethodnih dana srpska policija je uhapsila oko 200 osoba. U tamošnjem MUP-u nemaju podatke koliko uhapšenih je, posle saslušanja, pušteno, a za koliko njih je određen pritvor i kažu da je to u nadležnosti brojnih tužilaštava i sudova širom Srbije.\nJedino ime koje je ministar unutrašnjih poslova Srbije, Nebojša Stefanović izgovorio na konferenciji je blizak saradnik Luke Bojovića - Filip Korać, za kojim je raspisana crvena Interpolova poternica i koji se dovodi u vezu sa škaljarskim klanom.\nNovinari istraživačkog portala KRIK-a kažu da su pripadnici škaljarskog klana češće meta i kriminalaca, ali i policajaca. Dodaju da u posljednjoj policijskoj akciji nije uhapšen nijedan član kavačkog klana, piše N1.\n"Nije tačno da kavčana ima pet (kako je rekao Stefanović), to je smiješno, valjda ministar pokušava da opravda to što ih ne hapsi", smatra novinar KRIK-a Stevan Dojčinović.\nU KRIK-u sumnjaju da se pripadnici kavačkog klana, kako kažu, ne hapse, jer imaju veze upravo u policiji. I da su se nedugo nakon ubistva Aleksandra Stankovića zvanog Sale Mutavi, koji je bio narko-diler, vođa navijačke grupe i blizak kavačkom klanu u javnosti pojavile fotografije koje svedoče o njegovom prijateljstvu sa visokopozicioniranim pripadnicima policije.\nPoslije Stankovićevog ubistva - oktobra 2016. godine, ministar Stefanović objavio je rat mafiji.


Grčka razmatra ratifikaciju protokola o učlanjenju BJR Makedonije u NATO\nKomitet Parlamenta Grčke za bezbednost i spoljnu politiku počeo je debatu o ratifikaciji protokola o pristupanju Makedonije NATO-u, što je poslednja faza u procesu stupanja na snagu Prespanskog sporazuma o preimenovanju te bivše jugoslovenske republike u Republika Severna Makedonija.\nParlament Grčke će na plenarnoj sednici nastaviti debatu o ratifikaciji protokola o učlanjenju BJR Makedonije u NATO.\nOčekuje se da poslanici u Parlamentu Grčke ratifikuju taj protokol, nakon ratifikacije Prespanskog sporazuma sa Makedonijom o promeni imena države.\nOpozicione partije, na čelu sa najvećom opozicionom strankom Novom demokratijom, ne podržavaju taj korak, kao što nisu podržali ni ratifikaciju Prespanskog sporazuma sa Makedonijom, ali Vlada Grčke ima potrebnu većinu za ratifikaciju.\nPosle ratifikacije, Grčka bi o tome trebalo zvanično da obavesti vlasti u Skoplju kako bi konačno stupio na snagu ustavni amandman o promeni imena Makedonije.\nPodrška Grčke Makedoniji da postane članica NATO-a deo je Prespanskog sporazuma kojim je okončan 27-godišnji spor u vezi sa imenom te bivše jugoslovenske republike.\nZlo i dobro nam je sa Srbijom, njena sudbina je i naša\nSavez Srba iz Crne Gore, sa sjedištem u Beogradu, nije politička organizacija, već želimo da budemo pokretačka snaga Srba u Crnoj Gori i rasejanju, kako bi junački srbski narod...\nBombardovanje bolnice „Dragiša Mišović“ jedan od najstrašnijih zločina koji se desio tokom NATO agresije\nSrbija nije uradila baš ništa da bi izazvala i opravdala NATO agresiju. Zato nas i boli kada čujemo one izjave, date kao preko volje, kako žale za civilnim žrtvama...\nPeskov: Nema planova za kontakte između Rusije i Ukrajine na najvišem nivou\nPredsednik Rusije Vladimir Putin neće čestitati novom ukrajinskom lideru Vladimiru Zelenskom inauguraciju, već prve uspehe u rešavanju sukoba u Donbasu i poboljšanju odnosa između Rusije i Ukrajine, izjavio je...\nU Murmansku proglašena trodnevna žalost\nBrod američke obalske straže uplovio u teritorijalne vode Venecuele\nEkvador će predati SAD-u sve dokumente Džulijana Asanža\nU Ukrajini zatražili da se blokira zakon o jeziku kojim je ukrajinski definisan kao jedini\nLavrov: Akcije SAD-a u Azijsko-pacifičkom regionu pretnja za Rusiju\nMajor Deki: Prvi put uniforma Srbije i DNR-a jedna pored druge


Poreska Uprava :: Novosti :: Puna primena objedinjene naplate počinje u subotu 1. marta 2014. godine\nPoreska uprava Biro za informisanje Novosti Puna primena objedinjene naplate počinje u subotu 1. marta 2014. godine\nPuna primena objedinjene naplate počinje u subotu 1. marta 2014. godine\nPuna primena novog načina podnošenja prijava za porez po odbitku otpočinje u subotu 1. marta 2014. godine. Tokom proteklog prelaznog perioda tokom kojeg ste mogli da proverite i svoje sisteme i sistem uspostavljen u Poreskoj upravi uspešno je podneto oko 300 hiljada prijava.\nBudući da puna primena novog sistema znači da će se prijave koje ćete podnositi od 1. marta knjižiti kao vaše obaveze koje je potrebno da platite do datuma koji ste sami naveli u podnetoj prijavi, obaveštavamo vas i o sledećem:\n1. Prijave možete podnositi svakog dana, uključujući i subote i nedelje, u periodu između 5 časova ujutro tekućeg dana i 1 čas narednog dana. Vreme između 1 i 5 sati ujutro rezervisano je za potrebna prilagođavanja sistema Poreske uprave (obnavljanje parametara za obračun, učitavanje odgovarajućih izmena i slično) te u tom periodu sistem neće biti u mogućnosti da prihvata i proverava vaše prijave. Izuzetno, 1. marta 2014. godine sistem će biti dostupan od 05.00 sati ujutru.\nZahvaljujemo vam se na dosadašnjoj saradnji i svim pitanjima i predlozima koja su omogućila proveru i poboljšanje sistemskih rešenja i sprovođenje ove velike promene učinila zajedničkim naporom čiji je osnovni cilj unapređenje vašeg i našeg načina rada.


Vremeplov: Hapšenja i istrage nijesu imperativ\nNapomena: Tekst koji slijedi objavljen je u "Vijestima" 12. novembra 2010. godine\nStrana "Vijesti" od 12. novembra 2010., Foto: Arhiva Vijesti\nIstrage i hapšenja u cilju borbe protiv korupcije i organizovanog kriminala niko ne postavlja pred Crnu Goru kao imperativ, kazao je juče premijer Milo Đukanović.\nNa pitanje novinara čime planira da ubijedi evropskog komesara za proširenje Štefana Filea da se Crna Gora bori protiv korupcije i organizovanog kriminala, Đukanović je kazao da će to uraditi rezultatima.\n„Rezultatima kojima smo i do sada, i njega i njegove kolege ubijedili da Crnu Goru ocijene kao jedinu državu u regionu koja je u dosadašnjem periodu ostvarila toliki progres da je Evropska komisija Evropskom savjetu preporučila da Crna Gora dobije status kandidata“, rekao je premijer novinarima u parlamentu.\nEK je ocijenila da je to što je Crna Gora do sada uradila dovoljno za dobijanje statusa kandidata, ali ne i za otvaranje pregovora o članstvu u EU. U tu fazu evropskih integracija, poručili su iz Brisela, ući će tek kada ispuni sedam konkretnih uslova.\nTi uslovi se odnose na usaglašavanje izbornog zakonodavstva, reformu javne uprave, jačanje vladavine prava kroz depolitizaciju izbora Sudskog i Tužilačkog savjeta i jačanje profesionalnosti, odgovornosti i nezavisnosti sudija i tužilaca, borbu protiv korupcije i organizovanog kriminala, povećanje slobode medija i saradnje sa civilnim sektorom kao i primjenu zakonskog i političkog okvira za antidiskriminaciju.\nUpitan da li se mogu očekivati istrage i hapšenja, Đukanović je kazao da „ne misli da to po svaku cijenu kao imperativ neko postavlja pred Crnu Goru“.\n„Crna Gora je ozbiljna država koja ima svoj Ustav, zakone, svoju izvršnu, zakonodavnu i sudsku vlast. Kao i u svim drugim uređenim sistemima i u Crnoj Gori se svaki dio vlasti bavi svojim poslom“, kazao je Đukanović.\nOn je podsjetio na to da je nivo efikasnosti rada pravosuđa bitno unaprijeđen i da je riješen značajan broj predmeta. „Siguran sam da nije u pitanju samo efikasnost nego i kvalitet rada pravosuđa“, naveo je premijer.\nOn nije želio da komentariše to što policiji nijesu odobrene tražene mjere nadzora za saradnike Darka Šarića.\n„To je u nadležnosti organa pravosudne vlasti. Oni o tome odlučuju, siguran sam, striktno primjenjujući ono što su ustavne i zakonske odredbe. Mislim da ne bi bilo primjereno da kao šef izvršne vlasti komentarišem primjenu ustavnih i zakonskih određenja sudske vlasti“, kazao je Đukanović.\nI Filip i Ranko brinu o državi\nĐremijer smatra da oštra polemika između predsjednika države i Skupštine Filipa Vujanovića i Ranka Krivokapića, ne može ugroziti funkcionisanje državnih organa niti izazvati krizu u vladajućoj koaliciji.\n„Oni su veoma odgovorni ljudi koji prije svega vode računa o onome što su državni interesi Crne Gore“, rekao je premijer.\nĐukanović je kazao da je donošenje izbornog zakonodavstva u ekskluzivnoj nadležnosti parlamenta. Vlada se, tvrdi on, uzdržala od predloga modela izbornog zakona da joj se ne bi prigovaralo da na taj način favorizuje poziciju vladajuće većine.\n„Potpuno sam siguran da uz malo dobre volje i dodatne odgovornosti, poslanici u crnogorskom parlamentu mogu doći do formule koja će izaći u susret onoga što su prije svega potrebe građana, ali i očekivanja naših evropskih partnera i preporuke Savjeta Evrope i Venecijanske komisije“, rekao je Đukanović.\nNa pitanje da li će sugerisati poslanicima DPS-a da imaju malo više senzibiliteta prema opozicionim rješenjima, Đukanović je kazao da se oni već „veoma odgovorno odnose prema radu parlamenta i prema onome što su inicijative njihovih opozicionih kolega“: „Mislim da je to kucanje na otvorena vrata“.\nvremeplovMilo ĐukanovićŠtefan FileEvropska unijaEvropska komisija


- POČINJE IZRADA GLAVNOG PROJEKTA NADVIŠENJA ODBRAMBENE LINIJE GRADA NOVOG SADA - JVP "Vode Vojvodine" Novi Sad\n– POČINJE IZRADA GLAVNOG PROJEKTA NADVIŠENJA ODBRAMBENE LINIJE GRADA NOVOG SADA\nNovi Sad, 9.09.08.\nGlavni projekat nadvišenja odbrambene linije grada Novog Sada u ukupnoj dužini od 6,4 kilometra trebalo bi da bude gotov do kraj godine. U skladu sa nedavno potpisanim ugovorom između JVP „Vode Vojvodine“ i „Hidrozavoda“ nadvišenje odbrambene linije od uliva kanala DTD u Dunav do novosadske prevodnice, u dužini od 4,2 kilometra, trebalo bi da bude gotovo u roku od 45 dana, a u narednih mesec i po i deo od uliva kanala DTD u Dunav do Bulevara Cara Lazara.\nIzrada Glavnog projekta, koji će koštati 3.835.000,00 dinara, podeljena je u dve faze kako bi, ukoliko sve bude teklo predviđenim tokom, radovi na nadvišenju, na ovoj deonici, mogli da počnu do kraja godine. Što se JVP “Vode Vojvodine“ tiče, kompletna dokumentacija biće spremna krajem oktobra, ali početak radova isključivo zavisi od tenderskog postupka koji će kao finansijer sprovesti pokrajinski Fond za kapitalna ulaganja.\nZa nadvišenje odbrambene linije Grada Novog Sada u Fondu je rezervisano 250 miliona dinara, ali će prema procenama za nabavku mobilne opreme biti potrebno još toliko novca. Kako će biti obezbeđena sredstva za nabavku mobilne opreme, koja će prema idejnom projektu biti postavljena duž keja, ali i na pojedinim deonicama uz kanal DTD, još nije izvesno, ali će najverovatnije biti obezbeđena preko Svetske banke.


U BIHAĆU POČEO 18. MEĐUNARODNI SAJAM EKOLOGIJE "EKOBIS 2021" | Trend Radio Velika Kladuša\nU BIHAĆU POČEO 18. MEĐUNARODNI SAJAM EKOLOGIJE “EKOBIS 2021”\nEKOBIS se održava na Gradskoj otoci, a organizuje ga Privredna komora Unsko-sanskog kantona. Ove godine prisutno je više od 200 izlagača iz Bosne i Hercegovine, Hrvatske, Srbije i Slovenije, koji će svoje ponude posjetiocima sajma predstaviti i plasirati u periodu od 9. do 12. septembra. Sajam je svečano otvorio Mustafa Ružnić, premijer Unsko-sanskog kantona.\n“Naš EKOBIS je odavno nadmašio okvire Unsko-sanskog kantona i Bosne i Hercegovine i ponosni smo što ide dalje. Kantonalna vlada je i ove godine generalni pokrovitelj, a nadam se da će u budućnosti i sve druge institucije na sličan način prepoznati ovakve manifestacije, koje su od izuzetnog značaja za naš privredni razvoj”, kazao je premijer Ružnić.\nTema “EKOBIS-a 2021” je elektromobilnost, stoga će se posebna pažnja obratiti na prezentaciju i promociju hibridnih električnih automobila, odnosno njihove prednosti u očuvanju okoliša.\nU okviru ovogodišnjeg sajamskog izdanja bit će organizovani i Sajam turizma “Ekotour”, kao i Sajam obrta i starih zanata.\n“To su novine koje smo željeli realizirati još prošle godine, ali smo bili spriječeni zbog otkazivanja kompletne manifestacije. Ideja je da ove sajmove nekoliko godina organiziramo u okviru našeg “EKOBIS-a”, kako bismo ih vremenom brendirali i omogućili njihovo samostalno održavanje. Moram napomenuti da smo se posebno posvetili poštivanju svih propisanih mjera, koje su uslovljene trenutnom zdravstveno – epidemiološkom situacijom”, rekao je pored ostaloga predsjednik Privredne komore USK Enes Ružnić.\nRegija – partner ovogodišnjeg EKOBIS-a je Posavski kanton, dok međunarodni sajam ekologije u Bihaću kao i u prethodnom periodu, posebno podržavaju Vlada Unsko-sanskog kantona, Federalna vlada i Grad Bihać.\n“EKOBIS” se prometnuo u vodećeg zagovornika održivog razvoja zelenih tehnologija. Ministarstvo poljoprivrede, vodoprivrede i šumarstva Federacije BiH podržava sve sajamske manifestacije posebno dizajniranom mjerom kroz model ostalih vrsta podrške”, izjavio je savjetnik federalnog ministra poljoprivrede, vodoprivrede i šumarstva Husnija Kudić.\n„EKOBIS je jedna od najznačajnjih manifestacija, ne samo za Grad Bihać, nego i za USK i F BiH. Nakon pandemijske 2020. godine, PK USK je organizacijom 18. Međunarodnog sajma ekologije napravila značajan iskorak u privrednom i turističkom razvoju ovog dijela BiH“, riječi su Jasmina Stambolije, savjetnika gradonačelnika Bihaća.\nPlaniran je i obiman programski sadržaj kada su u pitanju radionice i paneli, na kojima će se posebna pažnja posvetiti saobraćajnoj povezanosti Bihaća sa Sarajevom, odnosno očuvanju vode i okoliša.


Republikanci osudili glasanje senatora Bura protiv Trampa\nTanjug 16. februara 2021. 09:57\nRALI – Republikanska stranka u američkoj saveznoj državi Severna Karolina jednoglasno je izglasala rezoluciju kojom osuđuje potez svog senatora Ričarda Bura koji je optužio bivšeg predsednika Donalda Trampa za podsticanje pobune tokom suđenja u Senatu za Trampov impičment, prenosi AP.\nAgencija navodi da je Majkl Votli, predsedavajući Republikanske stranke u Severnoj Karolini objasnio da je odluka centralnog komiteta simboličan gest protivljenja partije Burovom potezu.\n„Za stranku je važno da naglasi izjavom da se ne slaže sa glasanjem senatora Bura“, rekao je Votli.\nBur, koji je u američkom Kongresu već 26 godina, a poslednjih 16 kao senator, jedan je od nekoliko republikanaca kojima su državni i okružni organi stranke izrekle osudu zbog glasanja za Trampov impičment.\n„Ovo je zaista tužan dan za republikance Severne Karoline. Rukovodstvo moje stranke odabralo je lojalnost jednom čoveku nasuprot osnovnim principima partije i osnivača naše velike nacije“, poručio je Bur u izjavi, prenosi AP.\nBur je na izjašnjavanju u Senatu prethodno glasao za odbacivanje postupka za impičment Trampa na osnovu toga što je neustavno opozivati predsednika koji više nije na funkciji, ali se u potezu koji je zapanjio neke članove njegove stranke, pridružio šestorici republikanskih kolega u osuđivanju Trampa za „podsticanje pobune“.\nOn je zatim u izjavi rekao da je glasanje Senata za nastavak suđenja stvorilo presedan zbog koga bi bivši predsednik mogao biti opozivan.\nNa kraju Tramp je oslobođen optužbe jer glasanje u odnosu od 57 na prema 43 u Senatu nije obezbedilo dvotrećinsku većinu potrebnu za osuđujuću presudu bivšem predsedniku, navodi agencija.


Blic: Formirano novo Udruženje sudija i tužilaca Srbije - Nova ekonomija\nBlic: Formirano novo Udruženje sudija...\nNovo strukovno udruženje pod nazivom Udruženje sudija i tužilaca Srbije (UST) formirano je danas na osnivačkoj skupštini u Beogradu, piše Blic.\nKako za "Blic" kaže predsednik ovog novog udruženja na pravosudnom nebu, Nenad Stefanović ovo udruženje okupilo je sudije i tužioce koji do sada nisu bili na upravljačkim pozicijama strukovnih udruženja i nisu pravili kompromise tokom i posle reizbora 2009. godine.\n- Udruženje sudija i tužilaca smatra da je došlo vreme za novu energiju i pravac struke u prostoru u kojem su do sada delovala strukovna udruženja čija se rukovodstva decenijama nisu menjala, ni podmladjivala i čiji su ciljevi oročeni na nekoliko godina umesto da budu oročeni na više decenija. Osnovna ideja je da polazeći od jednog od osnovnih prava – prava na udruživanje, ponudimo novu energiju i ideje, kroz konstruktivan i argumentovan pristup u rešavanju aktuelnih pitanja koja se odnose na pravosuđe, uzimajući pri tom u obzir sve dosadašnje tekovine zalaganja za nezavisnost i samostalnost pravosudnih profesija, dodajući im novu snagu, efikasnost i demokratičnost - navodi Stefanović.\nKako ističe, do udruživanja sudija i tužilaca u jednom došlo je jer su svi oni predstavnici državnih organa - sudova i tužilaštava.\n- U zajednickom je interesu da se obezbedi da funkcionisanje pravosuđa bude nezavisno, da se obavlja zakonito i u interesu pravde i građana, a taj interes prevazilazi njihove procesne uloge u stranačkom postupku - kaže Stefanović.\nOn dodaje da se deo ciljeva UST/a poklapa sa Evropskim udruženjem sudija i tuzilaca za demokratiju i slobode (MEDEL), a prioritet mu je odbrana nezavisnosti pravosuđa od uticaja svakog drugog oblika državne vlasti i od uticaja posebnih interesa, kako pojedinaca i tako i grupa.\nOn je dodao da UST smatra da je reforma pravosuđa potreba svih građana, tako da je ne treba posmatrati kao jedan od uslova za članstvo u EU.\n- Zbog toga će se udruženje zalagati za transparetnost u pravosuđu, a posebno za donošenje i primenu kvalitetnih zakona koji će iznad svega garantovati vladavinu prava i nezavisnost pravosuđa koje delotvorno štiti prava svih građana pod jednakim uslovima. Zalagaćemo se da se izmesti izbor javnih tužilaca iz Skupštine, da samo Republički javni tužilac treba da se bira od strane kvalifikovane većine, a svi javni tužioci da budu birani od strane novog Visokog saveta tužilaštva na jedan mandat u trajanju od 7 godina kako bi sprečili postojanje profesionalnih šefova.. Takođe očekujemo institucionalno jačanje Pravosudne akademije i stavljanje Akademije pod direktnu ingerenciju pravosudnih saveta(VSS i DVT). Zahtevamo rešavanje položaja sudijskih i tuzilačkih pomoćnika i sertifikaciju njihove osposobljenosti za prvi izbor, bez sadašnjih dodatnih testiranja. Potrebni su nam objektivni kriterijumi za izbor i napredovanje sudija - naglašava predsednik ovog Udruženja.\nOn je dodao i da ovo Udruženje pozdravlja najavu Ministarstva pravde da će nacrt amandmana biti prilagođen mišljenju Venecijanske komisije.\n- Reformu pravosuđa ne treba posmatrati kao jedan od uslova za članstvo u EU već je reforma potreba svih građana Srbije, zbog čega treba pristupiti formiranju radnih grupa za pripremu nacrta pratećih zakona. UST smatra da svi društveni činioci moraju da imaju dijalog i da atmosfera koja je pratila javnu raspravu u vezi nacrta amandmana mora da ostane iza nas. Odgovornost za budućnost pravosuđa i vladavinu prava je upravo na našoj generaciji - dodaje Stefanović.\nDruštvo sudija: Ulazak sudije u rijaliti šteti ...\nNapad na advokate tretiraće se kao napad na pol...\nAdvokati traže od Vlade posebno telo za istragu...\nNove 32 sudije položile zakletvu\nVučić: Slažem se da je pravosuđe neefikasno i i...\nIlić: Vlast u Srbiji mora da radi na jačanju ne...


Ranđića kraj u Trbušnici dobio asfalt - GEM info\nRanđića kraj u Trbušnici dobio asfalt\n2. decembra 2021. 2. decembra 2021. Redakcija 0 Comments asfaltiranje, go lazarevac, Ranđića kraj, Trbušnica\nPutni pravac u Ranđića kraju u Mesnoj zajednici Trbušnica u dužini od 1000 metara je asfaltiran. Radove je finansiralo Javno preduzeće Putevi Srbije, a izvođač je Šumadija put. Radove je sa saradnicima obišao predsednik opštine Bojan Stević koji je istakao da je ovaj put od velikog značaja za meštane jer će spojiti dva dela Trbušnice, i dodao da je ova deonica asfaltirana na inicijativu žitelja ove mesne zajednice.\nRanđića kraj u Mesnoj zajednici Trbušnica dobio je asfalt. Deonica je duga 1000 metara, radove je izvelo preduzeće Šumadija put, a finansirali ih Putevi Srbije. Asfaltiranje je obišao predsednik opštine Lazarevac Bojan Stević koji je istakao da je ova deonica urađena na inicijativu meštana Trbušnice i dodao da će asfaltiranja u opštini biti nastavljena i u narednom periodu, ukoliko to vremanski uslovi dozvole.\nStević je ovom prilikom podsetio da se trenutno izvode radovi na izgradnji dva dečija igrališta u opštini Lazarevac, da se uskoro očekuje izgradnja još jednog parkinga kod Osnovne škole „Knez Lazar“, te da je izgradnja parkinga kod gradskog parka u završnoj fazi.\nShare the post "Ranđića kraj u Trbušnici dobio asfalt"\n← Šest medalja bokserima Grejtesta\nMališani u zaseoku Marinac dobili igralište →


Nov 30, 2021 A1 Srbija\nSvakodnevno se suočavamo sa rastućim brojem hakerskih napada, a sigurnost u online svetu postaje prioritet. Tim povodom, 30. novembra na Međunarodni dan bezbednosti na internetu, kompanija A1 Srbija organizuje kviz kroz koji je moguće proveriti znanje o zaštiti od hakerskih napada i drugih izazova. Najbolje i najbrže učesnike očekuju vredne nagrade: tri A1 Alpha 21 telefona i 30 A1 paketa.\nNa platformi Kutak za bezbedan net dostupni su besplatni kursevi o fišingu (phishing), fizičkoj i virtuelnoj zaštiti, kao i bezbednosti podataka. Svi zainteresovani kroz kurseve imaju priliku da saznaju kako da prepoznaju različite digitalne pretnje i odbrane se od njih. Nakon uspešno završenih kurseva, stečeno znanje može se proveriti učestvovanjem u nagradnom kvizu.\nUz savete kako da ne budete upecani na internetu, možete upecati vredne nagrade!


SUĐENJE MILOŠEVIĆEVIM SARADNICIMA ODLOŽENO IZ ZDRAVSTVENIH RAZLOGA | Institute for War and Peace Reporting\nSUĐENJE MILOŠEVIĆEVIM SARADNICIMA ODLOŽENO IZ ZDRAVSTVENIH RAZLOGA\nU lekarskom nalazu se kaže da je optuženik isuviše bolestan da bi sudelovao u procesu.\nSuđenje dvojici saradnika pokojnog predsednika Srbije Slobodana Miloševića – koji se terete za ratne zločine – po drugi put je ove sedmice odloženo zbog toga što je ustanovljeno da jedan od optuženika pati od depresije.\nTo znači da će suđenje Jovici Stanišiću i njegovom bivšem zameniku, Franku Simatoviću – ukoliko se Stanišićevo zdravstveno stanje u međuvremenu poboljša – početi 1. aprila.\nSudeći po izveštaju načelnika medicinske službe pritvorske jedinice, Jovica Stanišić pati od paučitisa, osteoporoze i kamena u bubregu. Takođe je pao u „duboku depresiju“, zbog čega ga obilazi psihijatar.\nPrvobitno je uvodna reč tužilaštva bila zakazana za 10. mart, ali je odložena na zahtev optužbe.\nDvojica okrivljenika se, kao bliski Miloševićevi saradnici, terete za prisilno proterivanje ne-Srba iz pojedinih delova Hrvatske i Bosne, koje se odigralo početkom devedesetih. Obojica su odbacila optužbe za ubistva i deportacije izvršene tokom balkanskih ratova, kao i za koordinaciju zloglasnih vojnih grupa poput Škorpiona, Crvenih beretki i Arkanovih Tigrova.\nU lekarskom se izveštaju navodi da nije moguće utvrditi kada će Stanišić moći da dođe u sud. S obzirom da okrivljeni nije odustao od svog prava da prisustvuje postupku, sudsko veće je malo šta moglo da učini izuzev da početak procesa zakaže nakon uskršnje pauze.\nLekari iz pritvorske jedinice Tribunala kažu i da bi sva dalja medicinska ispitivanja mogla biti pogubna po pacijentovo zdravlje.\n„Ona bi samo pojačala pacijentovu anksioznost i poslužila kao katalizator depresije“, citirao je nalaz sudija Patrik Robinson (Patrick Robinson).\nSudsko veće je predložilo da naredno zasedanje bude održano 1. aprila, do kada bi Stanišića trebalo da pregleda nezavisni psihijatar. Psihijatrijski će izveštaj biti pridružen izveštaju gastroentrologa (koji je Stanišića pregledao ove sedmice), a Robinson je rekao da će odluka o tome da li će se suđenje nastaviti biti doneta na temelju oba.\nStanišićev tim odbrane je ove godine već zatražio da suđenje njihovom pedesetsedmogodišnjem klijentu bude odloženo. Međutim, nakon što je saslušalo argumente medicinskih veštaka odbrane i tužilaštva, veće je odlučilo da se suđenje nastavi.


Dve laboratorije za uzgajanje marihuane u Beogradu | Beogradske vesti\nMinistarstvo unutrašnjih poslova Vlade Republike Srbije saopštilo je danas da su pripadnici policije u Beogradu, u četiri odvojene akcije, otkrili dve laboratorije za uzgajanje marihuane u veštačkim uslovima i pritom uhapsili četiri osobe.\nU saopštenju se navodi da je tom prilikom zaplenjeno više od 15 kilograma marihuane u svežem stanju i 1,4 kilograma ove opojne droge spremne za prodaju.\nVrednost zaplenjene marihuane u ovim akcijama procenjuje se na 40 miliona dinara.\nU prvoj akciji uhapšen je M. K. (1984), koji je osumnjičen da je proizvodio marihuanu u veštačkim uslovima tako što je iznajmio stan u Zemunu i opremio ga posebno namenjenom aparaturom za uzgajanje marihuane – ventilatorima, UV lampama, PH meračem, meračem temperature i vlažnosti vazduha i kabinama.\nPolicija je u stanu, pored ove opreme, pronašla i 24 stabljike te biljke, težine dva kilograma i 750 grama, zasađene u saksijama u kabinama, tri kesice sa marihuanom težine 229,67 grama, kesicu sa listovima biljke marihuane u svežem stanju, težine 32,95 grama, i elektronsku vagicu sa tragovima ove opojne droge.\nDrugi uhapšeni, A. T. (1979) takođe je napravio veštačke uslove za uzgoj marihuane, koju je brao, sušio, razmeravao, pakovao za prodaju i prodavao preprodavcima opojnih droga sa područja Beograda.\nU stanu u Zemunu, gde neprijavljeno boravi, pronađeno je: 109 stabljika marihuane, težine 12 kilograma i 460 grama, tri tegle sa 784,20 grama ove opojne droge, semenke za sadnju marihuane, lampe, ventilatori, tečnost za uzgoj marihuane, vagica sa tragovima droge, kao i 65 komada municije različitog kalibra.\nPolicija je takođe u Zemunu, u trećoj akciji, u kući D. A. (1979) pronašla 200 grama marihuane i dve elektronske vagice za razmeravanje opojnih droga.\nU četvrtoj akciji, kod N. I. (1996) iz Crne Gore, u sobi jednog studentskog doma, policija je pronašla dva paketa sa 179,92 grama marihuane i rasutu marihuanu na papiru, težine 0,53 grama.\nOsumnjičeni će, uz krivične prijave, biti sprovedeni nadležnim tužilaštvima, dodaje se u saopštenju.\nBoris Johnson: Izlazak Velike Britanije iz Evropske unije ne znači da ta zemlja napušta Evropu\nПет нов 11 , 2016\nBoris Johnson je prilikom zajedničke konferencije za štampu sa predsednikom vlade Aleksandrom Vučićem izjavio da izlazak Velike Britanije iz Evropske unije ne znači da ta zemlja napušta Evropu, i dodao da će se posvećenost prijateljskim odnosima sa evropskim zemljama nastaviti, kao i podrška Srbiji na njenom putu ka EU. On je […]\nRuska nacionalna garda оbradila pesmu “Last Christmas” ( Video)\nAvion se srušio na Lidl ( Video)\nSramota: Oštetili statuu staru 17 vekova\nVučić: Srbija visoko ceni ruku prijateljstva koju nam je Putin pružio


Tanjug 10. avgusta 2018. 13:03\nBEOGRAD – Fudbaler Crvene zvezde Veljko Simić izjavio je danas da će ekipa spremno dočekati duel protiv Spartaka iz Subotice i da se umor sigurno neće osetiti.\n„Navijači će uživati u jednoj zaista kvalitetnoj utakmici, sastaju se dve evropske ekipe i smatram da to dosta govori o kvalitetu. Subotička ekipa zaslužuje svako poštovanje za pobedu nad Spartom iz Praga, zaista su zabeležili odlican rezultat. Temeljno ćemo se pripremiti za taj meč, kao što uvek i radimo, kako bismo nadigrali odličnu ekipu Spartaka“, rekao je Simić za klupski sajt.\n„Oni će imati nešto manje vremena od nas da se odmore, ali za našu ekipu mogu da tvrdim da se umor sigurno neće videti na terenu. Imamo popriličan broj igrača, konstantno smo u rotaciji i dočekaćemo utakmicu sveži. Pokazujemo iz meča u meč da stručni štab može pođednako da računa na svakog igrača“, kazao je Simić.\nKada je reč o revanšu 3. kola kvalifikacija za Ligu šampiona protiv Spartaka iz Trnave, koji sledi samo 48 sati kasnije, Simić ističe da ne može ništa da obeća, ali da će dati sve na terenu kako bi se zabeležila pobeda.\n„Svi smo svesni važnosti utakmice i spremni smo da se borimo do poslednje sekunde kako bismo ostvarili svoj cilj i doneli radost našim navijačima“, zaključio je Simić.\nUtakmica 4. kola Superlige Srbije između Crvene zvezde i Spartaka igra se u nedelju od 19 sati na stadionu Rajko Mitić.


Dragan Adžić vodi Krim naredne dve sezone – Balkan-Handball.com\nHome / Analize / Trenerski kutak / Dragan Adžić vodi Krim naredne dve sezone\nTrofejni crnogorski trener, Dragan Adžić preuzeće kormilo najuspešnijeg ženskog rukometnog kluba u zemlji u kojoj već radi kao selektor. Rukovodstvo Krima zahvalilo se Nataši Derepasko što je ostvarila plasman u TOP 8 Lige šampiona i osvojila novu titulu u Sloveniji, dok će na startu nove sezone prozivku izvršiti iskusni stručnjak čiji je predhodni klupski angažman trajao 10 godina i 10 meseci.\nAdžić je sa ekipom Budućnosti osvojio dve EHF Lige šampiona, jedan Kup pobednika kupova, osam puta Regionalnu ligu i 10 duplih kruna u Crnoj Gori. Sa selekcijom Crne Gore dva puta je nastupao na Olimpijskim Igrama, osvojio srebro u Londonu, a na EURO 2012 u Beogradu došao do najvišeg mesta na postolju.\n← Prethodni članak Saša Bošković: O Železničaru ne razmišljam, želim izvući maksimum iz tima\nNaredni članak → Brejk u Aranđelovcu, Železničar na korak do titule!\nDragan Adžić: Sva tri rivala u usponu, sa Srbijom ćemo mnogo bolje nego u Granoljersu!


Naš fudbaler Sergej Milinković Savić nalazi se na meti brojnih klubova, ali niko nije u stanju da plati svotu novca koju je odredio predsednik kluba iz Rima Klaudio Lotito od 150 miliona evra.\nUprava rimske ekipe je odlučila da ponudi nastavak saradnje jednom od najboljih igrača. Ugovor srpskog reprezentativca važi do 2022. godine, uz primanja od 1,5 miliona evra na godišnjem nivou, dok bi po novom ukoliko ga potpiše zarađivao duplo više tvrdi Premium Sport.\nČelni ljudi Lacija su dali obećanje Saviću da će ga naredne sezone pustiti da ode ako stigne zadovoljavajuća ponuda, kako ne bi ugrozili to što želi da napreduje u karijeri.\nPredsednik petoplasirane ekipe u Seriji A prošle sezone, neće pustiti vezistu ispod cene od 150 miliona, a kako ta još uvek nije stigla na adresu tima sa stadiona "Olimpiko", Savić je još uvek član kluba.\nIpak, sve bi trebalo da bude jasnije kada reprezentativac Srbije počne sa treninzima, a to će se desiti 28. jula kada ekipa Simonea Inzagija kreće sa drugom fazom priprema.


Bosna i Hercegovina je u ovoj godini od početka epidemije korona virusa do danas povećala vanjski dug za 526 miliona konvertibilnih maraka samo na osnovu novog zaduženja kod MMF-a, zvanični su podaci Centralne banke BiH.\nSmatram da su ovu epidemiju iskoristili kako bi nas još više zadužili, a toliko zaduženja ne mogu da podnesu ni mnogo jače države. Mislim da će sav taj novac otići na krpljenje budžeta, kaže za Radio Slobodna Evropa dvadesetosmogodišnja Darija iz Banjaluke.\nSličnog je mišljenja i Banjalučanin Srđan, koji navodi da nisu problem krediti nego kako se troše.\n''Meni lično ne smeta što se država zadužuje, ali mi je važno šta će uraditi sa tim novcem. Ja bih volio da se to iskoristi u dobre svrhe, u kulturu, obrazovanje, bolje zdravstvo, ali ne vjerujem. Ja to vidim i to svi znaju da će to otići nekako njima u džepove preko nekih prevara na tenderima ili na neku krađu”, mišljenja je Srđan.\nPredsjedavajući Vijeća ministara BiH Zoran Tegeltija najavio je početkom septembra, nakon sastanka sa entitetskim predsjednicima vlada, da će Bosna i Hercegovina početi, početkom oktobra, novi proces pregovora sa Međunarodnim monetarni fondom (MMF) oko novog aranžmana.\n“Ta sredstva će služiti kako bi se eliminirale posljedice korona virusa, ali i pokrenuli novi investicijski ciklusi”, kazao je Tegeltija, najavljujući da će biti otvoreni i pregovori s Evropskom komisijom oko makro finansijske pomoći.\nPregovori sa MMF-om, prema Tegeltijinim najavama, trebali bi biti okončani do kraja godine.\nBosni i Hercegovini je MMF posljednji kredit odobrio za pomoć u borbi protiv korona virusa u iznosu 265,2 miliona SDR (međunarodna obračunska jedinica koju je utvrdio i definisao MMF), što je oko 330 milona eura. Kamatna stopa je na bazi 1,05 posto uz grejs period od 39 mjeseci.\nKoliki je dug Bosne i Hercegovine?\nBosna i Hercegovina je u ovoj godini od početka epidemije korona virusa (mart) do danas povećala vanjski dug za 526 miliona KM (263 miliona eura) samo na osnovu novog zaduženja kod Međunarodnog monetarnog fonda (MMF), zvanični su podaci Centralne banke BiH.\n''Od 1. marta do 23. septembra, Federacija BiH se zadužila oko 438 miliona od MMF-a, kroz instrument brzog finansiranja (333 miliona), a ostatak od Svjetske banke. Što se tiče unutrašnjeg zaduženja, Vlada je u ovom periodu emitovala 110 miliona trezorskih zapisa i 210 miliona dugoročnih vrijednosnih papira'', kaže za RSE Goran Miraščić, savjetnik u Vladi Federacije BiH za ekonomska pitanja.\nRepublika Srpska dobila je od kredita MMF-a 37,5 posto ili oko 280 miliona maraka (140 miliona eura). Kako se navodi na zvaničnom web sajtu Vlade Republike Srpske, umjesto planiranih 315 miliona maraka (157,5 miliona eura), povećan je plan zaduživanja na 678 miliona KM (339 miliona eura), od čega je 214,1 milion KM (120,5 miliona eura) već realizovan u skladu sa Odlukom o dugoročnom zaduživanju Republike Srpske za 2020. godinu.\nGdje je utrošen novac iz kredita\nEkonomista Faruk Hodžić podsjeća da su entitetske vlade nova zaduženja pravdale mjerama pomoći privrednicima kako bi ublažili posljedice epidemije COVID-a, no dosadašnji način utroška sredstava, kako ističe, govori o tome da je novac uglavnom otišao na krpljenje budžetskih rupa.\n''Kad je riječ o novim zaduženjima, tokom pandemije Covida, treba reći da je struka od početka same krize apelovala da treba sačuvati privredu i privredni sistem. Međutim, ono što se desilo i one mjere koje su vlasti uradile u proteklom period, išle su prije svega u pravcu stabilizacije budžeta, umjesto stabilizaciju privrede. Novac koji smo dobili od MMF-a, 330 miliona, ide upravo u tom smjeru suprotno onome što je struka upozoravala'', navodi Hodžić.\nHodžić ocjenjuje da ni novi kredit od MMF-a neće pomoći bh. privredi, ukoliko ne bude bilo plana utroška sredstava ili novac ponovo bude iskorišten za "rupe u budžetu".\n''Traže se novi krediti od MMF-a, a još uvijek ne vidimo plan utroška. Treba imati u vidu da u BiH raste broj penzionera, ove godine je 10.000 novih penzionera u BiH, a radna mjesta se smanjuju. U Federaciji je ove godine prikupljeno 240 miliona manje od doprinosa nego prethodne godine, dakle dio novca od MMF-a iz kredita brze pomoći je otišao za krpljenje rupa, kako bi se mogle isplatiti penzije. Nema garancija da će se novi krediti utrošiti na pomoć privredi,'' kaže Hodžić za RSE.\nPrema podacima Centralne banke BiH, vanjski dug sektora generalne vlade Bosne i Hercegovine, prema inokreditorima na kraju drugog kvartala 2020. Godine, iznosi 8,666 milijardi KM (4,333 milijardi eura) . Na kraju 2019. godine vanjski dug je iznosio 8,140 milijardi KM (4,052 milijardi eura).


Očekujemo bolju zimsku sezonu od prošlogodišnje | Analitika - Informativni Portal\nOdbora Udruženja turizma PKCG\nOčekujemo bolju zimsku sezonu od prošlogodišnje\nTuristički potencijali, komplementarni sadržaji, kao i intenzivne aktivnosti na promociji turističkog proizvoda Crne Gore, doprinose očekivanju da će zimska sezona biti uspješnija od prošle, uz rast prometa i prihoda, ocijenjeno je iz Privredne komore (PKCG).\nObjavljeno: 13. 01. 2018 - 13:15 Promjenite veličinu teksta: A A A\nIz Odbora Udruženja turizma PKCG je saopšteno da Crna Gora nije isključivo ljetnja kupališna destinacija, već da ima što da ponudi ljubiteljima aktivnog odmora u zimskim mjesecima.\n„Komplementarni sadržaji u ovogodišnjoj ponudi našu destinaciju zimi jednako dobro promovišu kao snijeg i skijanje“, rekli su predstavnici PKCG agenciji Mina-business.\nRiječ je o takozvanim soft ski sportovima, kao što su hodanje na krpljama, bordovanje uz pomoć zmaja i energije vjetra, odnosno snowkiting, zimski rafting Tarom, ture motornim sankama, džip foto-safari, jahanje konja, planinarske i pješačke ture, nordijsko i alpsko turno skijanje.\n„Planirano je i održavanje manifestacija kojima će se obogatiti ponuda i produžiti turistička sezona, posebno u opštinama na primorju“, kazali su iz PKCG.\nOni su naveli da su intenzivne aktivnosti na promociji zimskog turističkog proizvoda Crne Gore, fokusirane na tržišta odakle gosti dolaze.\n„Predstavljena je naša ponuda na sajmovima u Parizu, Varšavi, Srbiji, Sloveniji, Albaniji, Hrvatskoj, Bosni i Hercegovini (BiH), a posebno novogodišnji paketi koji su konkurentni i obuhvataju ne samo provod na gradskim trgovima već i u hotelima“, precizirali su iz PKCG.\nPrema njihovim riječima, i pored uloženih napora u pripremi zimske sezone, vremenske prilike i dalje u značajnoj mjeri određuju uspješnost sezone.\n„U cilju smanjenja negativnih uticaja vremenskih prilika i daljeg unaprijeđenja ponude zimskih centara, u narednom periodu treba dograditi i rekonstruisati skijališne kapacitete, nabaviti topove za vještačko osnježivanje staza i noćno skijanje, izgraditi klizališta, staze za nordijsko skijanje i bob“, ocijenili su predstavnici Odbora Udruženja turizma.\nOni smatraju da je potrebno poboljšati smještajne kapacitete na sjeveru i vanpansionske sadržaje, odnosno bazene, saune i spa centre, ostvariti bolju saradnju i koordinaciju rada državnih i lokalnih organa i službi, unaprijediti komunalnu i lokalnu infrastrukturu, putne pravce i njihovu prohodnost, posebno prema zimskim turističkim centrima i skijalištima, i posebnu pažnju posvetiti promotivnim aktivnostima na lokalnom nivou.\nIz PKCG su, na pitanje koliko su ugostitelji pripremljeni za zimsku sezonu, odgovorili da je ona jako bitna za turizam Crne Gore i privrednici očekuju da će biti uspješna ukoliko vremenski uslovi budu povoljni.\n„S obzirom na odnos cijene i kvaliteta, ponuda crnogorskih zimskih centara je regionalno konkurentna, a hotelijeri i ugostitelji su pripremili niz programski i cjenovno atraktivnih aranžmana, posebno tokom novogodišnjih praznika, uz muziku popularnih izvođača iz regiona“, rekli su iz PKCG.\nPripremljene su i nove ponude sa naglaskom na aktivni odmor. Na planinama se može realizovati 15 turističkih programa, među kojima su nordijsko skijanje, noćne ture na krpljama, rafting, džip safari, ture za motorne sanke i izleti. Domaća skijališta su cjenovno veoma konkurentna s obzirom na kvalitet koji pružaju.\n„Ova zimska turistička sezona donosi poboljšan kvalitet ponude i usluga u svim segmentima turizma. Informacije o popunjenosti smještajnih kapaciteta najavljuju uspješnu sezonu“, kazali su iz PKCG.\nU Kolašinu brendirani hotel Four Points by Sheraton, kako su ocijenili, doprinosi jačanju pozicioniranja Crne Gore kao visokokvalitetne turističke destinacije, a ta Opština posjetiocima može da ponudi i avanturistički park, koji radi tokom cijele godine.\n„Ove godine pored skijališta Savin kuk i Javorovača na Žabljaku, Kolašin 1450 i Vučje kod Nikšića, u funkciji će biti i Lokve u Beranama, kao i Hajla na Turjaku u Rožajama. Na skijalištu Savin kuk svi ski-liftovi rade i preko pet kilometara staza je besprekorno uređena“, naveli su iz Odbora Udruženja turizma.\nUspješnu sezonu očekuju i u Ski centru Vučje, koji spremno dočekuje goste sa unaprijeđenom ponudom i cijenama na prošlogodišnjem nivou. Ove sezone biće promovisan brend Na krpljama kroz nacionalne parkove, a u predjelu Skadarskog jezera bird watching, biciklističke i pješačke ture.\n„U cilju veće prepoznatljivosti crnogorske ponude nameće se kao neophodnost povezivanja turizma i poljoprivrede. Plasman domaćih proizvoda kroz turističku tražnju predstavlja takozvani 'izvoz na pragu', koji podrazumijeva prodaju naših proizvoda na domaćem tržištu“, smatraju u PKCG.\nPrema njihovim riječima, cjelovita turistička ponuda Crne Gore najbolja je mogućnost da se produži sezona i sjeveru pruže razvojni impulsi.\n„Kao zajedničku viziju, svi učesnici u tom procesu treba da imaju u vidu ponudu koja treba još intenzivnije da povezuje pejzaž i prirodu, različite kulture, kao i tradicionalni način života, sa najvišim kvalitativnim zahtjevima jednog modernog društva“, dodali su iz Komore.\nIz Odbora Udruženja turizma su, govoreći o preporukama za poboljšanje turističke ponude, kazali da turistička privreda smatra da je za prevazilaženje nedostataka neophodno blagovremeno početi pripreme sezone.\n„Uobičajene nepravilnosti su nelegalno izdavanje smještaja kao i rad ugostiteljskih i privremenih objekata, prodaja izleta na šetalištu, buka, neizdavanje fiskalnih računa, loša komunalna i lokalna infrastruktura“, rekli su iz PKCG.\nOni smatraju da je potrebno drugačije upravljati tokovima turizma uz kreiranje kalendara aktivnosti kojim bi se uskladili građevinski radovi sa realizovanjem sezone i potrebama turističke privrede. Za nesmetano realizovanje predsezone i sezone, neophodno je na vrijeme sprovesti procedure javnih nabavki, kako bi se u roku realizovale planirane aktivnosti i obezbijedio završetak svih građevinskih radova najkasnije do kraja marta.\n„U pravcu bolje dostupnosti destinacije, potrebno je unaprijediti aerodromsku infrastrukturu, posebno Aerodrom Tivat za noćne letove. Na nivou opština je potrebno formirati odbore za pripremu turističkih sezona, a lokalne turističke organizacije treba da preuzmu destinacijski menadžment i time doprinesu većem kvalitetu ponude njihovih sredina“, kazali su iz PKCG.\nNeophodno je da predstavnici turističke privrede učestvuju u radu svih organa koji planiraju i donose odluke o pripremi i realizaciji sezone.\n„Jedna od pretpostavki za nesmetanu sezonu je svakako i prevazilaženje problema sive ekonomije, koja predstavlja nelojalnu konkurenciju preduzećima koja uredno izmiruju svoje obaveze i prisutna je u skoro svim segmentima ove djelatnosti, a najčešće se manifestuje kroz neregistrovanje obavljanja djelatnosti, neprijavljivanje zaposlenih ili prikazivanje umanjenih prihoda i obračuna zarada“, precizirali su iz PKCG.\nUspješna borba protiv sive ekonomije moguća je, kako smatraju, samo ukoliko svi akteri shvate njenu važnost i pozitivne efekte po privredu zemlje.\n„Već godinama predstavnici turističke privrede ukazuju da kvalitet ponude Crne Gore umanjuju privremeni objekti koji ne ispunjavaju standarde i higijensko-tehničke uslove, a locirani su u neposrednoj blizini stalnih turističkih kapaciteta i ulaze u zonu sive ekonomije“, rekli su iz PKCG.\nOni smatraju da bi restriktivniji pristup i strožija primjena propisa i standarda prilikom izdavanja odobrenja za rad privremenih objekata, čija se ponuda podudara sa hotelima, restoranima ili u prodavnicama široke potrošnje, stavljanje posebnog akcenta na privremene objekte na šetalištima, zaleđu plaža i u kontaktnim zonama urbanog jezgra opština, dao doprinos suzbijanju sive ekonomije u toj oblasti.\n„Neophodno je sistemski riješiti probleme koje prouzrokuju privremeni objekti i kroz planiranje i izradu propisa kojim će se urediti ova oblast, doći do većeg kvaliteta usluga u svim segmentima turističke i ugostiteljske ponude“, smatraju u Odboru tog Udruženja.\nBuka na otvorenom, u blizini smještajnih kapaciteta, predstavlja konstantan problem, limitirajući faktor razvoja crnogorskog turizma i rizik po zdravlje. Suzbijanje buke je jedan od prioriteta djelovanja, kako u ovoj, tako i u pripremi narednih turističkih sezona.\n„Sistem obrazovanja i osposobljavanja za rad u turizmu još ne odgovara međunarodnim standardima i zahtjevima, te potrebama turističkih preduzeća“, dodali su iz PKCG.\nHotelski smještaj visokog nivoa kvaliteta usluge generiše najveće ekonomske efekte za bruto domaći proizvod (BDP), zaposlenost, prihode države i produženje sezone. U hotelima sa četiri i pet zvjezdica je ukupno 43 odsto od ukupnih hotelskih kapaciteta.\n„Razvoj novih visokokvalitetnih smještajnih kapaciteta i povećanje udjela hotela u ukupnim kapacitetima predstavlja osnovni cilj koji će omogućiti bolju turističku ponudu“, kazali su iz PKCG.\nPrema njihovim riječima, potrebno je stvoriti uslove za strukturne promjene u smještajnim kapacitetima, odnosno da se već postojeći hoteli niže kategorije osavremene i prevedu u više kategorije. Takođe, individualni smještaj treba registrovati, standardizovati i objedinjeno ponuditi tržištu i tako doprinijeti suzbijanju sive ekonomije u turizmu.\n„Komplementarnost poljoprivrede sa turizmom ima sve veći značaj, budući da širokim izborom domaćih proizvoda obogaćuje turističku ponudu i čini je jedinstvenom, tako da turizam kroz afirmaciju nacionalne kuhinje i specifičnih crnogorskih proizvoda, postaje snažan generator razvoja poljoprivrede“, smatraju u PKCG.\nBiznis barijere koje opterećuju poslovanje u turizmu mogu se, kako su ocijenili, riješiti samo strateški, partnerskom saradnjom i sinhronizovanim djelovanjem privrede i državnih institucija.\n„Turistički poslenici su spremni da stave na raspolaganje svoje značajne potencijale i doprinesu unaprijeđenju u svim segmentima turizma“, zaključili su iz PKCG.\nTagovi: privredna komora crne gore ZIMSKA TURISTIČKA SEZONA


Britanski pabovi i pivari nisu sigurni da će izdržati jednomesečno zatvaranje - Biznis i Finansije\nHome\tVestiPolitika i društvo\tBritanski pabovi i pivari nisu sigurni da će izdržati jednomesečno zatvaranje\nBritanski pabovi i drugi ugostiteljski objekti neće raditi narednih mesec dana. Kako im ne bi propalo svo nagomilano pivo, pred zatvaranje su ga u neograničenim količinama ponudili svojim sugrađanima po veoma niskim cenama.\nU Ujedinjenom Kraljevstvu od juče u ponoć do drugog decembra neće raditi ugostiteljski objekti, teretane i sve radnje koje ne prodaju neophodnu robu. Ovakve mere su možda neophodne ali i dalje su na meti glasnih kritika javnosti zbog ogromne ekonomske štete koju nanose društvu.\nNajveći teret krize i tamo, kao i kod nas, snose turističke agencije i ugostiteljski objekti. Baš zato su britanski restorani i pabovi veče uoči jednomesečnog zatvaranja odlučili da svojim posetiocima ponude pivo po do sada neviđenim cenama.\nVećina je prepolovila cene ovog pića, a neki su otišli i korak dalje pa su ga prodavali za 1,2 dolara, što je vrlo jeftino za Engleze budući da je prosečna cena pinte u njihovim ugostiteljskim objektima 5,1 dolar.\nBritanski ugostitelji nisu odjednom postali neobično darežljivi već su u problemu zbog velikih zaliha ovog pića. Iz tog razloga pokušavaju da prodaju što više kvarljive robe, među kojom je i pivo. Zato su cene piva snizili dok na primer vino naplaćuju isto kao i ranije.\nBritanska asocijacija piva i pabova saopšila je da je tokom prvog zatvaranja pabova u martu ove godine bačeno oko 70 miliona pinti odnosno 32.900.000 litara piva zbog isteka roka.\nKako piše CNBC, sudbina piva tokom novom zatvaranja najviše zavisi od toga kada će broj zaraženih početi da opada. Ujedinjeno Kraljevstvo je trenutno treće u Evropi po broju zaraženih.\nUkoliko on ne počne brzo da se smanjuje pred pabovima i pivarima je zaista neizvesna zima. Četvrtina njih smatra da će, ako se situacija značajno ne promeni, do kraja godine morati da ugase svoje poslovanje.\nFoto: Christian_Birkholz, Pixabay\nErste Banka klijentima omogućila razmenu eDokumenata putem servisa Moj-eRačun


Ducati predstavio WSBK mašinu za 2018. - Moto Berza\nDucati predstavio WSBK mašinu za 2018.\nDucati će se i u sezoni pred nama takmičiti na svojoj V-twin platformi, uspešnom Panigale R superbajku.\nOvo će biti poslednja sezona za dvocilindarski dvotočkaš, jer će ga od 2019. zameniti novi V4 paket, pa će se tako Čez Dejvis i Marko Melandri poslednji put takmičiti na Superquadro agregatu.\nU pitanju je impresivna jedinica je dostigla granice svog razvoja, makar kad su WSBK šampionat i njegove regulative u pitanju.\nGotovo svaki aspekt Panigale R modela sa WSBK specifikacijama koji je mogao da se promeni shodno pravilima šampionata, je promenjen.\nUz poveći filter za vazduh i drugačiji zadnji podram, tu je i karoserija od ugljeničnih vlakana ispod koje se krije aluminijumski cevasti ram, a primetno je i nagnuto sedište na mašini Marka Melandrija, koji je prilično niži od Čeza Dejvisa.\nNova WSBK sezona počije 23. februara, tako da nećemo morati dugo da čekamo da novu mašinu vidimo u akciji.


Sirija: Novi napadi u Homsu\nArmija "Slobodna Sirija" u Damasku, 7. februar 2012.\nSirijske trupe nastavljaju sa napadima na Homs, gde su navodno ubijene desetine civila, dok Rusija navodi da je svet suočen sa „kultom nasilja“ u medjunarodnim pitanjima i upozorava Zapad da ne interveniše u Siriji.\nSirijska opservatorija za ljudska prava, sa sedištem u Londonu, navodi da su vladine snage danas koristile tenkove, rakete i artiljerijske granate kako bi ugušili otpor u Homsu, usmrtivši tom prilikom najmanje 50 ljudi i teško oštetivši više od 20 zgrada u područjima grada koja drže pobunjenici. Homs je već peti dan pod teškom ofanzivom u kojoj su, prema navodima aktivista, poginule stotine ljudi.\nBroj žrtava ne može biti potvrdjen iz nezavisnog izvora jer Sirija ograničava nezavisno izveštavanje.\nRuski premijer Vladimir Putin je osudio svo nasilje, „bez obzira na njegov izvor“, ali je rekao da svet „ne može da deluje kao slon u prodavnici stakla.“ U današnjem govoru ruskim verskim liderima Putin je rekao da bi spoljne snage trebalo da puste Siriju da reši svoj konflikt „nezavisno“, i dodao da Moskva ne sme da dopusti da se dogadjaji poput onih u Libiji i Siriji ponove kod kuće.\nPosle jučerašnjeg sastanka sa visokim ruskim diplomatom u Damasku, sirijski predsednik Bašar al-Asad delegirao je svog zamenika, potpredsednika Faruka al-Šaru, da započne dijalog sa opozicijom.\nSirijske opozicione grupe su odbacile ponude za razgovore Arapske lige i Rusije uz objašnjenje da su ogorčeni smrtonosnim napadima vladinih snaga tokom 11-omesečnog ustanka.


Home Republika SrpskaPage 7\nRS: ZARAŽENO SEDAM OSOBA, NIJE BILO PREMINULIH\nJuli 22, 2021 Objavio novinar1 U BiH, Republika Srpska, Vijesti Komentari su isključeni\nU Republici Srpskoj u protekla 24 časa virus korona potvrđen je kod sedam osoba od 173 testirane, a nije bilo preminulih, podaci su Instituta za javno zdravstvo za posljednja. Zaražene su četiri ženske i tri muške osobe, od kojih je jedna mlađa, dok su šest osoba starije životne dobi. Prema mjestu prebivališta, četiri osobe su [...]\nPELAGIĆEVO: TOKOM PRETRESA PRONAĐENO ORUŽJE I MUNICIJA\nPolicija je prilikom pretresa prostorija koje koristi lice čiji su inicijali S.K. u Pelagićevu pronašla automatsku pušku, lovačku pušku i municiju čije izrađivanje, nabavljanje ili držanje građanima nije dozvoljeno. O svemu je upoznat dežurni tužilac Okružnog javnog tužilaštva u Doboju i nakon kompletiranja predmeta protiv S.K. će biti podnesen izvještaj o krivičnom djelu nedozvoljena proizvodnja [...]\nSUTRA SUNČANO I TOPLIJE, DO 32 STEPENA\nJuli 21, 2021 Objavio novinar1 U BiH, Brčko distrikt, Republika Srpska, Vijesti Komentari su isključeni\nU Republici Srpskoj i Federaciji BiH /FBiH/ sutra će preovladavati uglavnom sunčano vrijeme uz malu oblačnost i blagi porast dnevne temperature vazduha, koja će iznositi do 32 stepena Celzijusova. Jutro će biti vedro i malo svježije, saopšteno je iz Republičkog hidrometeorološkog zavoda. Duvaće slab do umjeren vjetar, sjevernog i sjeverozapadnog smjera, podaci su Federalnog hidrometeorološkog [...]\nRS: ZARAŽEN MUŠKARAC IZ DOBOJA, PREMINULA ŽENA IZ BANJALUKE\nJuli 21, 2021 Objavio novinar1 U BiH, Republika Srpska, Vijesti Komentari su isključeni\nVirus korona potvrđen je kod starijeg muškarca iz Doboja, a preminula je žena srednje životne dobi iz Banjaluke, podaci su Instituta za javno zdravstvo za posljednja 24 časa u Republici Srpskoj. U Institutu za javno zdravstvo, Univerzitetskom kliničkom centru, Univerzitetskoj bolnici u Foči i u bolnicama “Sveti vračevi” u Bijeljini i “Sveti apostol Luka” u [...]\nJuli 20, 2021 Objavio novinar1 U BiH, Brčko distrikt, Republika Srpska, Vijesti Komentari su isključeni\nU BiH sutra se očekuje sunčano vrijeme uz malu oblačnost i temperaturu vazduha do 31 stepen Celzijusov. Jutro će biti pretežno vedro, saopšteno je iz Republičkog hidrometeorološkog zavoda. Duvaće vjetar umjerene jačine, sjevernog smjera, podaci su Federalnog hidrometeorološkog zavoda. Jutarnja temperatura vazduha biće od 14 do 19, na jugu do 21, a najviša dnevna od [...]


FSCG pomaže klubovima da naprave reflektore | Fudbal.info\nU prostorijama FSCG je napravljen prvi korak ka realizaciji jednog od najznačajnijih projekata u istoriji Saveza – pokrivanje svih prvoligaških terena reflektorskim osvetljenjem, saopšteno je iz našeg Saveza.\nGeneralni sekretar FSCG Momir Đurđevac je na sastanku sa predstavnicina sedam klubova iz Telekom 1. CFL – FK „Mladost“, FK „Kom“, FK „Dečić“, FK „Zeta“, FK „Grbalj“, FK „Rudar“ i FK „Iskra“ – predočio nameru Saveza da krene u investiciju kojom bi klubovima pomogao da na svojim stadionima postave reflektore i na taj način znatno unaprede funkcionisanje, ujedno i infrastrukturu i kvalitet takmičenja.\nFudbalski savez bi finansirao čak 95 odsto investicije, odnosno, tim sredstvima bi se obezbedila kupovina sijalica, kablova, stubova i agregata za napajanje strujom. Preostalih pet odsto investicije odnosi se na obavezu klubova i lokalnih samouprava iz kojih dolaze da obezbede potrebne dozvole i završe pripremne radove.\n“Danas smo sa sedam prvoligaških klubova dogovorili početak rada na još jednom kapitalnom projektu posvećenom unaprijeđenju fudbalske infrastrukture u Crnoj Gori. Raduje nas masovan odziv klubova na inicijativu koju je Izvršni odbor Fudbalskog saveza uptio krajem prethodne godine, čime su prepoznali želju i nastojanje saveza da dodatno unapredi uslove za odigravanje utakmica, ali i obavljanje trenažnog procesa. Izgradnjom reflektorskog osvjetljenja stvaramo mogućnost za odigravanje svih mečeva Telekom 1. CFL u večernjem terminu, što će biti od izuzetnog značaja na početku sezone, kada se u gotovo cijeloj zemlji suočavamo sa izuzetno visokim temperaturama tokom dana. Ono što želim posebno da istaknem jeste da poziv za izgradnju reflektorskog osvetljenja nije zatvoren i da će Fudbalski savez izađu u susret svim klubovima koji u narednom periodu pokažu interesovanje i spremnost da u partnerskom odnosu sa savezom realizuju ovaj i sve projekte koji posvećene unapređenju infrastrukture u našoj zemlji”, rekao je Momir Đurđevac, generalni sekretar FSCG.\nReflektorski sistem predviđa više nivoa rada, od osnovnog koji je dovoljan za noćni trening, pa do osvetljenja koje omogućava uslove za odigravanje utakmica u noćnom terminu uz TV prenos.\nSastanku su prisustvovali i predstavnici Mladosti iz Lješkopolja i Berana, drugoligaških klubova koji su izrazili interesovanje za učešće u realizaciji projekta izgradnje reflektorskog osvetljenja na njihovim stadionima.\nRagipović:”Pazar će mnogima pomrsiti račune”\nŽižović:”Borac arhiviran,spremamo se za Sarajevo”


Đilas i Tepić: Obelodanićemo ugovore Srbije sa kineskim kompanijama | Kosova.info\nDom|Najnovije|Đilas i Tepić: Obelodanićemo ugovore Srbije sa kineskim kompanijama\nĐilas i Tepić: Obelodanićemo ugovore Srbije sa kineskim kompanijama\nPotpredsednica Stranke slobode i pravde Marinika Tepić izjavila je u Boru da će “po dolasku na vlast” obelodaniti ugovor o strateškom partnerstvu Srbije i kineske kompanije Ziđin, koja je 2018. godine postala većinski vlasnik RTB Bor.\n„I ne samo ugovor sa Ziđinom, već ćemo uraditi i reviziju svih bilateralnih ugovora i međudržavnih sporazuma koji su proistekli kao posledica potpuno netransparentnih bilateralnih sporazuma, posebno sa Kinom. To je jedan od naših stubova, koga zovemo ekonomski patriotizam“, rekla je Tepić.\nOna je kazala da ne zna šta će u tim ugovorima zateći, ali da će oni sigurno biti obelodanjeni, jer zakonodavstvo Srbije „ne postoji“, a inspektori „ne smeju ni da uđu u kineske kompanije“.\n“Sadašnji režim želi da od Srbije napravi koloniju i da je potpuno privatizuje i zato ćemo preispitati šta je sve urađeno na štetu Srbije i građana Bora, ali i koja je cena koja će se platiti u narednim godinama”, dodala je Tepić.\nPredsednik SSP Dragan Đilas izjavio je da “ne postoji mogućnost” da neka strana kompanija bude većinski vlasnik srpskih resursa.\n“Mi strane investitore ne teramo, oni su neophodni, ali ne postoji mogućnost da nijedna strana kompanija bude većinski vlasnik resursa države Srbije, a to su rude, voda i zemljište”, rekao je Đilas.\nOn je izneo analize stručnjaka SSP, da ukoliko se nastavi vađenje rude trenutnim tempom, u Boru će se ruda vaditi samo još 13 godina, a posle toga će ostati zagađen grad i uništeno zemljište.\n“Siguran sam da ćemo i za investitora i za ljude koji ovde žive naći rešenje, jer je u Boru razvijen biznis”, dodao je Đilas.\nTepić, Đilas i predsednik Pokreta slobodnih građana Pavle Grbović danas su boravili u Boru, kako bi pružili podršku izbornoj listi “Marinika Tepić – Za pobedu Bora” i Ljubiši Stamenkoviću, inženjeru u kompaniji Ziđin koji će biti predložen za gradonačelnika.\nSrbija: Prva romska crkva u Srbiji će biti izgrađena u Leskovcu\nBela kuća nazvala „invazijom“ raspoređivanje ruskih trupa u istočnoj Ukrajini